درۆ ده‌که‌ین درۆ ده‌که‌ین...تا بڕوامان پێده‌که‌ن.\nمه‌به‌ست له‌و به‌یاننامه‌یه‌ی که ئه‌نجوومه‌نی سیاسی عه‌ره‌بی له شا ری که‌رکوک، ڕۆژی شه‌ممه‌ی ئه‌م هه‌فته‌یه ده‌ریان کردووه و له ماڵپه‌ڕی"ئه‌سوات ئه‌لعێراق"دا بڵاویان کردۆته‌وه که داوایان له حکومه‌تی عێراق و له نه‌ته‌وه یه‌کگرتووه‌کان و یه‌کێتی ئه‌وروپا کردووه، که عه‌ره‌ب و تورکمانه‌کانی پارێزگای که‌رکوک بپارێزن، داواشیان له حکومه‌تی عێراق کردووه که هێزێکی "سه‌حوه" بۆ که‌رکوک بنێرن، چونکه ئه‌مان بڕوایان به ده‌زگاکانی ئاسایش و پۆلیسی که‌رکوک نیه‌و،به‌ڵکو بڕواشیان به تیپی دووی سوپای عێراقیش نیه که له که‌رکوکدایه و، فه‌رمانده‌و زۆربه‌ی سه‌ربازه‌کانی ئه‌م تیپه عه‌ره‌بیشن.\nئه‌م به‌یاننامه‌یه و بڕیاڕی دامه‌زراندنی چوارهه‌زارو پێنج سه‌د ئه‌ندامی سه‌حوه که هه‌ر هه‌موویان له کۆنه به‌عسییه عه‌ره‌به‌کان وهه‌ندێک له تورکمانه‌کانن که له به‌ڕیوه‌به‌رایه‌تییه‌کانی ناو شاری که‌رکوک و له بازگه‌کانی پشکنیندا دایان ده‌مه‌زرێنن. ئه‌م بڕیاره له لایه‌ن نوری مالیکییه‌وه ده‌رکراوه،که شه‌رعییه‌تی یاسایی نیه، چونکه حکومه‌ته‌که‌ی ته‌نها مافی به‌ڕێوه‌بردنی کاروباریان هه‌یه نه‌ک ده‌رکردنی بڕیارێکی زۆرهه‌ستیاری له‌م جۆره،که نێگه‌رانییه‌کی زۆری لای کورده‌کانی که‌رکوک دروست کردووه،نوری مالیکی ئه‌م کاته‌ی به هه‌ل زانی بۆ تێپه‌ڕاندنی ئه‌م بڕیاره‌ی،چونکه تا ئه‌مڕۆ نه سه‌رۆکی خوولی نوێی په‌ڕله‌مان هه‌ڵبژێراوه و نه سه‌ره‌ک وه‌زیرانی تازه. که‌واته ئه‌م بڕیاره‌ی مالیکی نایاساییه و سه‌رپێچی کردنه له یاسا و ده‌ستووری عێراق،له لایه‌کی که‌شه‌وه له‌م ڕووه‌وه هیچ پرسێک به ئه‌نجوومه‌نی که‌رکوک و پارێزگای که‌رکوک نه‌کراوه.که‌واته مه‌به‌سته‌که‌یان زۆر ڕوون ئاشکرایه،که درێژه‌دانه به سیاسه‌تی به عه‌ر‌ه‌بکردنی شاری که‌رکوک و گرته‌به‌ری هه‌مان سیاسه‌تی نیاز و مه‌رام گڵاوی ڕژێمی ڕه‌گه‌زپه‌رستی به‌عسییه‌کان ئه‌مانیش هه‌ڵگری هه‌مان عه‌قلیه‌تن، بێگومان بوونی سه‌حوه له که‌رکوکدا،سه‌قامگیری و ئاسایش له شاری که‌رکوکدا ئاڵۆزو نائارام ده‌کات .\nئه‌مه‌ش به‌شێکه له جێبه‌جێکردنی پێلانه گه‌له‌کۆمه‌ییه‌که‌ی بیست و دووی گه‌ڵاوێژی ساڵی ٢٠٠٧ ،بۆیه نابێ کورد ئه‌مه قبووڵ بکات،من نازانم ڕۆڵی وه‌زیره کورده‌کانمان له به‌غدا چیه؟که بڕیارێکی وا له ئه‌نجوومه‌نی وه‌زیرانه‌وه ده‌رده‌چێ بێئاگان یان بێده‌نگیان هه‌ڵبژاردووه؟پێویسته ئه‌نجوومه‌نی پارێزگای که‌رکوک و پارێزگاش له‌م بڕیاره بێده‌نگ نه‌نبن و له دژی  بوه‌ستن و وه‌ڵامی پێویستی ئه‌و به‌یاننامه‌یه‌ش بده‌نه‌وه، که به ناڕه‌وا و به‌بێ به‌ڵگه و بنه‌ما، کورد تاوانبارده‌که‌ن و بوختانیانی بۆ هه‌ڵبه‌ستووین،زۆر ڕوون و ئاشکرایه که ده‌ستێکی گڵاویان له پشته‌وه‌یه و مه‌به‌ستێکی ئاشکرایان له‌و بوختانانه‌دا هه‌یه.تا ئێستا به‌ره‌ی تورکمانیش به هه‌مان شێوه‌ی ئه‌نجوومه‌نی عه‌ره‌بی،چه‌ندین درۆ و بوختانی بێبنه‌مایان بۆ کورد هه‌ڵبه‌ستووه..که‌چی به پێچه‌وانه‌ی ئه‌وانه‌وه، کورد له شاری که‌رکوکدا ڕێزێکی زۆریان له عه‌ره‌ب وتورکمانه‌کان گرتووه و هیچ کاتێکیش جیاوازیان نه‌کردووه.به‌ڵکو له‌پێناوی به‌رژه وه‌ندی گشتی و پێکه‌وه‌ژیان و سه‌رنه‌گرتنی ئه‌وهه‌وڵ و پیلانانه‌ی ناحه‌زانی برایه‌تی و ته‌بایی و پێکه‌وه‌ژیان، بۆتێکدان و نانه‌وه‌ی دووبه‌ره‌کی داویانه‌و ده‌یده‌ن،کورد له که‌رکوک له ڕاده‌به‌ده‌ر دڵنه‌رمیی نواندووه و دانی به خۆیدا گرتووه ، تا ئێستاش هه‌ر کورد سازشتی کردووه‌و به‌ڵانسی هه‌موو لایه‌نه‌کانی ڕاگرتووه،ئه‌م هه‌ڵوێسته‌شمان له بێهێزییه‌وه نه‌بووه به‌لکوو له پێناوی چاره‌سه‌رکردن و گوزارشتمان بووه له نییه‌ت پاکیمان.\nبه‌ڵام به‌داخه‌وه ئه‌وان هه‌موو جارێک ئه‌م دڵنه‌رمییه‌ی ئێمه‌ی کورد،ده‌قۆزنه‌وه و پاداشتی چاکه‌مان به خراپه ده‌ده‌نه‌وه.ئه‌گه‌ر سه‌رنجی به‌یاننامه‌که‌ی ئه‌نجوومه‌نی عه‌ر‌ه‌بی بده‌ین هه‌ر خۆیان خۆیان به درۆ ده‌خه‌نه‌وه که نووسیویانه:"سه‌ره‌ڕای ئه‌وه‌ی که بارودۆخی ئاساییش زۆر باشتر بووه" باشه که ده‌زانن باشتر بووه ئه‌ی بۆ دان به‌ودا نانێن که ئه‌م باشتر بوونه له سایه‌ی ئه‌رک و ماندووبوون و شه‌ونخوونی برایانی ئاسایش و پۆلیسه دڵسۆز و گیان له‌سه‌رده‌سته‌کانی که‌رکوک هاتۆته‌دی؟ ئێوه داوای ئه‌وه ده‌که‌ن که ده‌زگاکانی پاراستن و ئاسایش بکه‌ونه ده‌ستی سه‌حوه و هێزیکی پێکهاتوو له عه‌ره‌ب و تورکمان و له هێزێکی سوپای عێراق که عه‌ره‌ب بن، ئه‌ی کورد چۆن ڕازی ببێ به‌م پلان وپیلانه مه‌به‌ست ئاشکرایه‌تان؟ هه‌ر له‌م به‌یاننامه‌یه‌دا،ئه‌وه‌یان وتووه،که له که‌رکوکدا به تایبه‌تی عه‌ره‌ب و تورکمانه لێهاتووه‌کان تیرۆر ده‌کرێن،ئه‌وانه‌ی له ڕیزی ده‌زگاکانی ئاسیشدا کارده‌که‌ن،گوایه هه‌ندێ لایه‌ن هه‌یه که چاویان بڕیونه‌ته شوێن و پله‌و پایه‌ی ئه‌وان،هه‌موو که‌سێک ده‌زانێ «من قبل افراد اخرین من مکونات اخری»مه‌به‌ستان له کێیه؟ ئه‌ی بۆ به ئاشکرا ناڵێن به ئێوه‌ی کوردمانه؟\nبه‌ڵام باش بزانن که له کولتوور و فه‌رهه‌نگێ کورد دا تیرۆر و کوشتنی خه‌ڵکی بێتاوان و کاری نامه‌ردانه جێگایان نه‌بۆته‌وه و نابێته‌وه. بۆیه ئاماژه‌کردن و په‌نجه‌درێژکردنی ڕاسته‌وخۆ و ناڕاسته‌وخۆتان بۆ کورد گه‌وره‌ترین بوختان و تاوانه،خۆتان باش ده‌زانن که کێن  ئه‌و ته‌قێنانه‌وه و کاره تیرۆرستیانه ده‌که‌ن؟ کورد له‌و په‌ڕی ته‌نگانه‌دا و له لووتکه‌ی سته‌ملێکردنیدا په‌نای نه بۆ ته‌قینه‌وه بردووه و نه‌که‌سانی بێتاوانیشی تیرۆرکردووه،به‌ڵکو هه‌رده‌م جه‌نگاوه‌رێکی جوامێرو که‌ڵه‌مێرد بووه،هه‌رده‌میش دڵنه‌رم و لێبوورده بووه. تا ئه‌مڕۆش ئه‌م نه‌ریت و کولتووره ڕه‌سه‌نه‌ی له ده‌ست نه‌داوه..ئێمه له ئه‌نجوومه‌نی عه‌ره‌بی و به‌ره‌ی تورکمانی ده‌پرسین ، ئه‌ی کێ به ده‌یان کوردی لێهاتووی ئێمه‌یان له‌ناو شاری که‌ر‌کوکدا تیرۆرکرد؟ئه‌ی کێ و چ لایه‌نێک ته‌نها گه‌ڕه‌که کوردییه‌کانی شاری که‌رکوکیان کردۆته ئامانج؟ئه‌ی کێن و چ لایه‌نێکن که کاری خۆکوژی و ته‌قاندنه‌وه‌ی ئۆتۆمبیلی پڕ له ته‌قه‌مه‌نیان ئه‌نجامدا ؟به ده‌یان کوردی سڤیلیان له گه‌ڕه‌که ساده کوردنشینه‌کان شه‌هید کرد؟سه‌ر به کام کوچه و کۆڵانی گه‌ڕه‌کی شۆریجه،ڕه‌حیماوه،ئازادی،ئیمام قاسم،ته‌په‌ی مه‌لا عه‌وڵا،ئه‌ڵماس،بوڵاق،ئیسکان، کوردستان،شوان،زێوی،بازاڕی حه‌سیره‌که،باره‌گاکانی پارتی و یه‌کێتی،ده‌زگای شه‌فه‌ق،چێشتخانه‌ی عه‌بدوڵلا و چه‌ندین شوێنی کورده‌واریی تر شه‌هیدیان هه‌یه.\nئه‌ی ئه‌و ته‌قینه‌وه خۆکوژییه‌ی که به ئاپوڕه‌ی خۆپیشاندانه هێمنانه‌که‌ی ڕۆژی بیست وهه‌شتی گه‌لاوێژی ٢٠٠٧دا،خۆی ته‌قانده‌وه،بووه هۆی شه‌هید بوونی سی و یه‌ک کوردی بێتاوان،له لایه‌ن چ لایه‌نێکه‌وه نه‌خه‌شه‌ی بۆ کێشرابوو؟ ئه‌ی چ لایه‌نێک بوو که یارمه‌تی لۆجستیان دابوو؟ئه‌ی له‌م ته‌قینانه‌وه‌دا ئامانجیان ته‌نها کورد کوشتن نه‌بوو؟به‌ڵام بۆ تا ئێستا له ته‌نها یه‌کێکیش له گه‌ڕه‌که عه‌ره‌ب و تورکمان نشینه‌کانی شاری که‌رکوکدا ته‌قینه‌وه‌یان لێنه‌کراوه؟ئه‌ی ته‌قینه‌وه‌که‌ی شه‌ممه‌ی ڕابردووی ئه‌م هه‌فته‌یه،که به مه‌به‌ستی تیرۆرکردنی مامۆتا"مه‌لا مسته‌فا حوسێن"که کوردێکی لێهاتووه و به‌ڕێوه‌به‌ری ئه‌وقافی که‌رکوکه،کام لایه‌ن له پشت ئه‌م تاوانه و تاوانه کوردکوژییه‌کانی تره‌وه‌ن؟نامه‌وێ له شاری که‌رکوک ده‌رچم و باس له ته‌قینه‌وه‌کانی خانه‌قین و جه‌له‌ولاو تاوانه‌کانی ناوچه‌ی شه‌نگار ودێیه‌کانی کورده یه‌زیدی و کاکایی و شه‌به‌که‌کان و ناو شاری موسڵ و چه‌ندین کوردنشینی تر بکه‌م که به‌بێ تاوان به سه‌دان کوردیان شه‌هید کرد،هه‌ر له‌به‌ر ئه‌وه‌ی که کوردن.له ئه‌نجوومه‌نی عه‌ره‌بی و به‌ر‌ه‌ی تورکمانی ده‌پرسم، ئه‌نجامده‌رانی ئه‌م تاوانانه دژ به گه‌لی کوردمان ده‌یکه‌ن کێن و ناسنامه‌یان چیه؟ ئه‌وه‌نده‌ی کورد له که‌رکوک وموسڵدا،تیرۆرکراون،رێژه‌ی ئه‌وانه‌ی له عه‌ر‌ه‌ب وتورکمان تیرۆرکراون،له چاو ڕێژه‌ی تیرۆرکراوه‌کانی کورده‌وه،له‌و باوه‌ڕه‌دام له سه‌دا سێش که‌متر بێت.به‌ڵام به داخه‌وه که به‌ره‌ی تورکمانی و ئه‌نجوومه‌نی عه‌ره‌بی زۆر دووڕوون،به‌ردێک له ئاسمانه‌وه به‌ربێته‌وه ده‌ڵێن خه‌تای کورده و ده‌ستی کوردی تیایه،ئه‌وان هه‌رده‌م ده‌یانه‌وێ ده‌سته چه‌و‌ره‌که‌ی خۆیان به ئێمه‌دا بسڕن، هه‌میشه هه‌وڵی ناوزڕاندنی کورد ده‌ده‌ن.درۆو بوختانمان بۆهه‌ڵده‌به‌ستن. مه‌به‌ستیشیان چه‌واشه‌کاری ڕاستییه‌کان و ناو زڕان و ناشیرین کردنی وێنه‌ی کورده له ناوخۆ و له ده‌ره‌وه‌دا،ئه‌وان له‌وه‌ش شه‌رم ناکه‌ن که سه‌د هێنده‌ی تر بوختان و درۆ و ده‌له‌سه‌مان بۆ هه‌ڵبه‌ستن ، وادیاره سه‌رسامی ئه‌م وته‌یه‌ن: «درۆده‌که‌ین درۆده‌که‌ین... تا بڕوامان پێده‌که‌ن».\n٥\_٧\_٢٠١٠ - نه‌رویج


حوکمی تەعزێ و ئەحکامەکانی تری تایبەت بە تەعزێ وسەرخۆشی: ماڵپەڕی وەڵامەکان\nئه‌حكامه‌كانى جه‌نازه‌تەعزێ و سەرەخۆشىحوکمی تەعزێ و ئەحکامەکانی تری تایبەت بە تەعزێ وسەرخۆشی\nحوکمی تەعزێ و ئەحکامەکانی تری تایبەت بە تەعزێ وسەرخۆشی\nئایا حوکمی تەعزێ و ئەحکامەکانی تری تایبەت بە تەعزێ وسەرخۆشی کامانەن؟\nیەکەم : حوکمی تەعزیە وسەرخۆشی کردنی موسوڵمان:\nتەعزیە وسەرخۆشی کردن بەهۆی مردنی موسوڵمانەوە سوننەتە ، ئەوەش بەکۆدەنگی هەر چوار مەزهەبەکە .\nدووەم: دوو بارە کردنەوەی سەرخۆشی کردن:\nمەکروهە تەعزیە وسەرخۆشی کردن دوو بارە بکرێتەوە ، ئەوەش دەقی قسەی حەنەفیەکان وحەنبەلیەکانی لەسەرە .\nسێیەم: حوکمی تەعزیە وسەرخۆشی کردن بەهۆی مردنی کافرەوە:\nدروستە تەعزیە باری وسەرخۆشی لەموسوڵمان یاخود زمی بکرێت بەهۆی کەسێکی نزیکی کافریەوە ، ئەوەش مەزهەبی جمهوری زانایانە لە: حەنەفی ، ومالکی ، وشافعیەکانە ، وڕیۆایەتێکە لەئەحمەدەوە.\nچوارەم:سەرخۆشی وتەعزیە لەکێ دەکرێت؟\nسوننەتە سەرخۆشی لەهەموو خزمی مردووەکە بکرێت؛ گەورەو بچووکیان ، پیاو وئافرەتیان ، تەنها لەحاڵەتێکدا نەبێت کەئافرەتەکە گەنج بێت ؛ ئەوا تەنها مەحرەمەکانی سەرەخۆشی لێ دەکەن ئەوەش بەکۆدەنگی هەر چوار مەزهەبەکە .\nپێنجەم : چ دەوترێت لەکاتی سەرخۆشی کردندا\nشتێکی تایبەت نی یە بۆ سەرەخۆشی کردن ، بەڵکو موسوڵمان سەرەخۆشی لەبرا موسوڵمانەکەی دەکات بەهەر جۆرە کەلیمە ودەربڕینێک بێت کەگونجاو بێت ومەبەستەکە بپێکێت .\nشەشەم: کاتی سەرخۆشی کردن:\nزانایان جیاوازن لەبارەی کۆتا کاتی سەرخۆشی کردنەوە دوو بۆچوونیان هەیە لەم بارەیەوە :\nبۆچوونی یەکەم: کاتی سەر خۆشی لەکاتی مردنەوەیە تاوەکو ناشتن ، ودوای ناشتن تاوەکو سێ ڕۆژ ، ئەوەش بەکۆدەنگی هەر چوار مەزهەبەکە .\nبۆچوونی دووەم: کاتی کۆتایی سەرخۆشی کردن کاتێکی دیاری کراوی نی یە ، ئەوەش بۆچوونێکە لای شافعیەکان ، وقسەی هەندێ لەحەنبەلیەکانە ، وبۆچوونی هەر یەک لە: ابنِ تيميَّة، وابنِ باز، وابنِ عُثيمين، والألبانيِّ ـە.\nحەوتەم: دانیشتن بۆ تەعزیە وسەرخۆشی کردن:\nزانایان خیلافیان هەیە لەبارەی حوکمی دانیشتن بۆ تەعزیە وسەرخۆشی کردن ودوو بۆچوونیان هەیە:\nبۆچوونی یەکەم: دروست نی یە دانیشتن بۆ تەعزیە وسەرخۆشی کردن ، ئەوەش مەزهەبی شافعیەکان ، وحەنبەلیەکانە ، وبۆچوونێکە لای شافعیەکان ، وەهەر یەک لە: ابنُ عُثيمين، والألبانيُّ هەڵیان بژاردووە.\nبۆچوونی دووەم: دروستە دانیشتن بۆ تەعزیە وسەرخۆشی کردن ، ئەوەش بۆچوونێکی حەنەفیەکانە ، وڕیوایەتێکە لەئەحمەدەوە ، وەهەر یەک لە: ابنُ حجر، وابنُ باز هەڵیان بژاردووە.\nدەڵێن ئەو شێوازى تەعزێ دانانەى ئەمڕۆ بیدعەیە بەڵام جێگرەوە شەرعیەكانى تەعزێ چین؟ حوکمی كۆبوونەوە لە ماڵی مردوو بەمەبەستی سەرخۆشی كردن چیە؟ حوكمی دەرچوونی ئافرەتان بۆ تەعزیە چیە؟ حوکمی دروست کرنی خواردن لە تەعزێ دا حوكمى شیوه‌نكردن و له‌خۆدان له‌سه‌ر مردوو\nسەردان: ٧٧٣ بەش: تەعزێ و سەرەخۆشى\nپرسیاری دواترحوکمی دروست کرنی خواردن لە تەعزێ داپرسیاری پێشترسەردانی کردنی گۆڕستان و ئەحکامەکانی


ئەو تۆمەتبارانەی دەستگیرکراون\nبەڕێوبەرایەتیی پۆلیسی هەولێر ئاشکرایکرد، باندێکی پێکهاتوو لە ژن و پیاویان دەستگیرکردووە کە زێڕیان ساختەکردووە و بە زەڕەنگەرەکانی شاری هەولێریان فرۆشتووە.\nپۆلیسی هەولێر ئەمڕۆ 2ی تشرینی یەکەم ڕایگەیاند، “بەشی پۆلیسی نەهێشتنی تاوان/نووسینگەی عەنكاوە، پاش ئاگاداركردنەوەیان كەوا چەند كەسێك لە شارۆچكەی عەنكاوە زێڕ ساختە دەكەن و دواتر بە زێڕەنگرەكانی دەفرۆشن، دەستبەجێ تیمێكی لێكۆڵینەوەیان پێكهێنا و دوای بەدواداچوونێكی ورد و بەدەستهێنانی زانیاری، توانییان حەوت تۆمەتبار بە ناوەكانی (هـ.ك.ج) و (ا.ا.م) و (ص.ك.ج) و (ع.م.ق) و (ع.ع.ف) و (ع.م.ع) و (ح.س.ع) دەستگیر بكەن”.\nپۆلیس ئاشکرایکردووە، تۆمەتباران، دانیان نا بە تاوانەكەیاندا و بە بڕیاری دادوەر و بەپێی مادەی (456) لە یاسای سزادان، ڕاگیران و ڕوبەڕووی دادگا كرانەوە.\nدەستگیرکردنی ئەو باندەی ساختەکردنی زێڕ لە کاتێکدایە کە بە بڕیارێکی حکومەتی عێراق لەماوەی ڕابردوودا هەناردە و هاوردەی زێڕ لە فڕۆکەخانەکانی هەرێمەوە قەدەغەکرابوو، کەڵەکەبوونی زێڕ لای زەڕەنگەران وایکردبوو کە نرخی زێڕ لە هەرێمی کوردستان دابەزێت و چەندین بازرگانی زێڕێش زیانی ملیۆنان دۆلاریان لێکەوتووە.\nوەزیری دەرەوەی فەرەنسا، هۆشداری دەدات بە هاوڵاتییانی وڵاتەكەی لە ناوخۆ و دەرەوەی فەرەنسا و دەڵێت، “هەڕەشەی ئەمنی لە…\nبەغداد زیاتر لە ملیارێك دیناری بۆ جوتیارانی هەرێم ڕەوانەكرد\nبەڕێوەبەری گشتیی بازرگانی لە وەزارەتی بازرگانیی هەرێم ڕایگەیاند، چەکی بانکیی قۆناغی شەشەمی پارەی جوتیاران لە بەغدادەوە گەیشتووەتە هەرێم…\nڕۆژێکی یەکلاکەرەوە لەبەردەم بەریتانیا و یەکێتیی ئەوروپایە سەبارەت بە برێکزت\nیەکێتیی ئەوروپا و بەریتانیا، ئەمڕۆ یەکشەممە 13ی کانونی یەکەم، چارەنوسی برێکزت یەکلادەکەنەوە بۆ گەیشتن بە میکانیزمی جێبەجێ کردنی…


لەبارەى پڕۆژە یاسای چاکسازى ئەندامێکى لیژنەی دارایی لە پەرلەمانی كوردستان ڕوونکردنەوە دەدات – Standard Kurd\nلەبارەى پڕۆژە یاسای چاکسازى ئەندامێکى لیژنەی دارایی لە پەرلەمانی كوردستان ڕوونکردنەوە دەدات\nلەلایەن ستاندار Posted on كانونی دووه‌م 15, 2020 كانونی دووه‌م 15, 2020 1239 جار بینراوە 0 سەرنج\nسۆران عومەر ئەندامی لیژنەی دارایی لە پەرلەمانی كوردستان ڕونیکردەوە، ئەو پێشنیارانەی لە كۆبونەوەی پێشتری پەرلەماندا گفتوگۆیان لەسەركرا، ئەگەر هەر پێشنیارێك سێ پەرلەمانتار پشتگیری كردبێت، دەبێت بخرێتە ناو راپۆرتەكەوە بۆئەوەی دەنگی پێبدرێت، لە كۆبونەوەی سبەینێی پەرلەمانیشدا پێشنیارەكان و پرۆژەكە دەخرێنە دەنگدانەوە بۆئەوەی ببێتە یاسا.\nلەبارەى پێشبینییان لەسەر دەنگدان بۆ ئەو پێشنیارانەی هەن پێموایە ئەو بۆچونانەی بەرزكردنەوەی كەمترین بڕی موچەی خانەنشینی و بەدیاریكراوی گێڕانەی پاشەكەوتی موچەش دەنگیان پێنەدرێت، هەروەها بەشێكی ئەو پێشنیارانە كە لەپێناو بەرژەوەندی خەڵك و كەمئەندامانە، دەنگیان پێنادرێت و ئەوەی حكومەت ویستویەتی، هەروا دەڕوات.\nبڵاوکراوەی پێشووكێ زه‌ره‌رمه‌ند و سوودمه‌ندى یاساى چاكسازى ده‌بێت؟\nبڵاوکراوەی نوێترپەڕلەمانتارێکى کۆمەڵ چەند نهێنی و ڕیککەوتنى ژێربەژێر ئاشکرا دەکات و بە ڕاشکاویش دەڵێت: لە پەڕلەمانى کوردستان لیژنەى یاسایی کارى نایاسایی دەکات!!!


بەیاننامەی سەنتەری میترۆ لە رۆژی جیهانی ئازادی رۆژنامەنووسیدا\nبەیاننامەی سەنتەری میترۆ لە رۆژی جیهانی ئازادی رۆژنامەنووسیدا\n3ی ئایاری 2018: سەنتەری میترۆ لە رۆژی جیهانی ئازادی رۆژنامەنوسی داوا لە حكومەتی هەرێمی كوردستان دەكات، كار بكات بۆ رەخساندنی ژینگەیەكی لەبار بۆ ئازادی كاری رۆژنامەنوسی تا میدیا رۆڵی خۆی لە پرۆسەی گۆڕانی كۆمەڵایەتی ببینێت.\nئەمساڵ 2018 نەتەوە یەكگرتووەكان بە دروشمی (هاوسەنگی هێزەكان: میدیا و عەدالەت و سەروەری یاسا)، مەراسیمەكانی بەڕێوەدەبات، داوا لە حكومەتەكان دەكات ژینگەیەكی یاسایی بۆ كاری میدیا بڕەخسێنن تا سەركەووتوانە كارەكانیان ئەنجام بدەن، ئەمەش بە بێ سەربەخۆیی دادگاكان نایەنەدی.\nمیترۆ داوا لە دادگاكانی هەرێمی كوردستان دەكات كەیسەكانی ئازادی رادەربڕین و ئازادی رۆژنامەنوسی لە بەررژەوەندی عەدالەت و مافی ئازادی قسەكردن و نوسین یەكلابكاتەوە.\nبەم بۆنەیەوە میترۆ سەرلەنوێ داوا لە دامەزراوەی دادوەری هەرێمی كوردستان دەكات، تێهەڵچونەوە بۆ كەیسی رۆژنامەنوسانی تیرۆركراو، سۆرانی مامە حەمە، مامۆستا عبدالستار، سەردەشت عوسمان، كاوە گەرمیانی، ویدات حسێن بكات، دادوەری زامنبكرێت و تاواناباران دەربازیان نەبێت لە سزا.\nئەمساڵ لە كاتێكدا یادی رۆژی جیهانی ئازادی میدیا دەكەینەوە، هەڵبژاردن بۆ ئەنجومەنی نوێنەرانی عێراق لە قۆناغی بانگەشدایە.\nمیترۆ داوا لە میدیاكان دەكات بە رۆڵی راستەقینەیان وەك لایەنێكی چاودێریكردنی بێ لایەن بگێڕن بەم كارەشیان پرەنسیپەكانی سەروەری یاسا و شەفافیەت دەچەسپێنن .\nلەم رۆژەدا میترۆ سەرنجی هەردوو دەزگای یاسادانان لە عێراق و هەرێمی كوردستان بەلای ئەو بۆشاییە یاساییە رادەكێشێت كە لە بواری بەكارهێنەرانی تۆڕە كۆمەڵایەتییەكان و مەترسییەكانی تەشەنەكردنی گوتاری رقوكینە و بەكارهێنانی ئەو تۆڕانە بۆ تۆقاندنو شكاندنی كەرامەتی مرۆیی پاڵوێراوەكان لە رێگەی پەنابردن بۆ وێنەی تەزویر و ڤیدیۆی ساختە.\nمیترۆ پێی وایە بڵاوكردنەوەی گرتەی ڤیدیۆی ساختە و فۆتۆی دەسكاریكراوی كاندیدەكان بە تایبەتیش ژنان نزمترین ئاستی كێبڕكێ دیموكراتی و حزبایەتییە. داوادەكەین لیستەكانی ناو هەڵبژاردنی عێراق بگەڕێنەوە بۆ كێبڕكێیی دیموكراسی دور لە تەشهیرو لەكەداركردنی یەكتری و دەسبردن بۆ دروستكردنی چیرۆكی ساختە یا ژیانی تایبەتی كاندیدەكان.\nبۆ ئەوەی میدیا رۆڵی كاریگەری لە پرۆسەی گۆڕانی كۆمەڵایەتی و گەشپێدانی وڵات هەبێت و چاودێری كارەكانی حكومەت بكات، پێویستە ژینگەیەكی لەبارو ئارام بۆ كاری رۆژنامەنوسان بڕەخسێت و ئازادنە زانیاری راستیان بدرێتی. ئازادی میدیا و زانیاری راست و بێ لایەن زامنی ئەوە دەكەن كە هاوڵاتیان ئازادانە بژاردەی خۆیان هەبێت.\nسەنتەری میترۆ بۆ داكۆكی لە مافی رۆژنامەنوسان، لە رۆژی جیهانی ئازادی رۆژنامەنوسی رایدەگەیەنێت لە سەرەتای ساڵی 2018 تا كۆتایی نیسانی ئەمساڵ 139 پێشێلكاری بەرامبەر بە 74 رۆژنامەنوس و ئەنجامدراوە، بەم شێوەیە:\nدەسبەسەركردن بە بێ بڕیاری دادگا: 16 حاڵەت\nرێگری لە روماڵكردن : 64 حاڵەت\nلێدان و ئەشكەنجەدان: 14 حاڵەت\nهەڕەشە: 6 حاڵەت\nداخستنی كەناڵ: 1 حاڵەت\nسوكایەتی: 14 حاڵەت\nزەوتكردن و شكاندنی كەلوپەلی میدیاكاران: 24\nسەبارەت بە METRO


كاره‌كانی ڕۆژی ته‌رویه - كوردی سۆرانی - پشتیوان سابیر عه‌زیز\nكاره‌كانی ڕۆژی ته‌رویه\nموسڵمانانی خۆشه‌ویست: ئه‌مڕۆ ڕۆژی چوار شه‌ممه‌یه كه ڕۆژی ٨ ذی الحجه‌یه ساڵی ١٤٣٠ كۆچی، حاجیانی ماڵی خوای گه‌وره خۆیان ئاماده‌ده‌كه‌ن بۆ ئه‌وه‌ی به‌ره‌وه مینا به‌ڕێ بكه‌ون، وه ئه‌و كارانه‌ی پێویسته حاجي ئه‌نجامی بدات له‌م ڕۆژه‌دا بریتین له...\nموسڵمانانی خۆشه‌ویست: ئه‌مڕۆ ڕۆژی چوار شه‌ممه‌یه كه ڕۆژی ٨ ذی الحجه‌یه له ساڵی ١٤٣٠ كۆچی خوای گه‌وره باران ڕه‌حم وبه‌زه‌یی خۆی دابه‌زاندوه‌ته سه‌ر حاجیان، له كاتێكدا كه‌وا حاجیانی ماڵی خوای گه‌وره خۆیان ئاماده‌ده‌كه‌ن بۆ ئه‌وه‌ی به‌ره‌وه مینا به‌ڕێ بكه‌ون، وه ئه‌و كارانه‌ی پێویسته له‌م ڕۆژه‌دا بكرێن بریتین له:\nله‌چێشتنه‌گاوی ئه‌و ڕۆژه‌واته‌ڕۆژی هه‌شته‌مینی مانگی ( ذی الحجة)، حاجی له‌و شوێنه‌ی لێی دابه‌زیوه‌ئیحرامی خۆی ده‌به‌ستێ ونییه‌ت به‌وه‌دێنێ كه‌نوسوكه‌كانی حه‌ج ئه‌دا بكات جـا پێش ئه‌وه‌ی ته‌لبییه‌لێدان ده‌ست پێ بكات ( لبیك اللهم لبیك، لبیك لا شریك لك لبیك ..... .....)\nئه‌وه‌ی له‌حاڵه‌تی ( تمتع ) دایه‌غوسڵ له‌خۆی ده‌رده‌كات وخۆی پاكژ ده‌كاته‌وه‌ونینۆك وبه‌ر سمێلی خۆی ده‌كات وبه‌ری ده‌تاشێ وهه‌ردوو په‌شته‌ماڵه‌سپییه‌كه‌ی لای سه‌رووی خۆی ولای خوارووی له‌به‌ر ده‌كات، به‌ڵام ئافــــره‌ت هــــه‌ر شمــــه‌كێك ئاره‌زوو ده‌كـــات ئه‌و شمه‌كه‌لــــه‌به‌ر ده‌كات رووپۆش( په‌چـــه) وپه‌نجه‌وانه ( ده‌ست كێش )نه‌بێت .\nهه‌رچی ئه‌وانه‌ی له‌حاڵه‌تی ( قران ) و حاڵه‌تی ( إفراد ) دان، ئه‌وانه‌پێشتر له‌ئیحرامدا بوون ئه‌وانه‌ناكه‌ن، به‌ڵكو ته‌نها ئه‌و كه‌سه‌ده‌یكات لــه‌حاڵه‌تی( تمتع ) دایه.\nسوننه‌ته‌له‌دوای ئیحرام به‌ستن، حاجی هه‌ردوولا شانی خۆی دابپۆشێ ئینجا بڵێ : (( لبیك حجا )) ئه‌مه حه‌ج ده‌ست پێ كردنه‌وپێی ده‌ڵێن (الإهـــلال بالحـــج ) واتــــه‌به‌ده‌نگی بـــه‌رز ده‌ڵێ ( لبیك حجا ) .\nئه‌گه‌ر مه‌ترسی ئه‌وه‌ی كرد كۆسپێك دێته‌پێشی ڕێگه‌ی ده‌گرێ ئه‌وا ئه‌مه‌به‌مه‌رج ده‌گرێ له‌كۆی كۆسپی هاته‌پێش یا به‌رگرێك ڕێی لێ گرت، له‌هه‌ر كوێ بوو ئه‌و شوێنه‌ده‌بێته‌شوێنی ئیحرام هــه‌ڵوه‌شانه‌وه‌ی به‌وه‌ی بڵـێ : ( فإن حبسني حابس فمحلي حيث حبستني ) به‌ڵام ئه‌گه‌ر ئه‌و مه‌ترسییه‌ی نه‌بوو ئه‌وا ئه‌و مه‌رجه‌ناگرێت.\nهه‌ر كه‌نییه‌تی حه‌جی هێنا پێویسته‌خۆ له‌و هه‌موو شتانه‌بپارێزێت كه‌له‌وه‌ختی له‌ژێر ئیحرامدا بووندا قه‌ده‌غه‌یه‌بكرێت.\nته‌لبییه‌زۆر لێده‌دات وله‌سه‌ری به‌رده‌وام ده‌بێت تاڕۆژی ده‌یه‌مینی مانگ ( یه‌كه‌م ڕۆژی جه‌ژن ) تا ئه‌و وه‌خته‌ی ده‌گاته‌مینا و( جمرة العقبة ) به‌رد باران ده‌كات .\nئینجا به‌ره‌و مینا ده‌رده‌چێت، نوێژی نیوه‌ڕۆ وعه‌سر ومه‌غریب وعیشا وبه‌یانی له‌وێ ده‌كات، هه‌ر نوێژه‌له‌كاتی خۆیدا، نوێژه‌چوار ره‌كعه‌تیه‌كان كورت ده‌كاته‌وه، دووركعه‌ت دوو ره‌كعه‌تیان ده‌یانكات .\nپێغه‌مبه‌ری خۆشه‌ویست ( صلی الله علیه وسلم ) له‌و كاتانه‌دا جگه‌له‌سوننه‌تی پێش نوێژی به‌یانی وسوننه‌تی وه‌تر پارێزگاری له‌سه‌ر سوننه‌تی نوێژه‌كانی تر نه‌كردووه.\nسوننه‌ته‌حاجی له‌سه‌ر ئه‌و وێردانه‌به‌رده‌وام بێت كه‌له‌پێغه‌مبه‌ر (صلی الله علیه وسلم ) بیستراون، به‌تایبه‌تی ویرده‌كانی به‌یانیان وئێواران وكاتی نووستن وهی دیكه‌ش .\nئه‌و شه‌وه‌له‌مینا ده‌مێنێته‌وه.\nمانه‌وه‌له‌مه‌ككه‌له‌م ڕۆژه‌دا یان ڕۆشتن بۆ عه‌ره‌فات پێچه‌وانه‌ی سوننه‌تی پغه‌مبه‌ری خوایه‌وده‌پێته‌مایه‌ی له‌ده‌ست چوونی ئه‌جر وپاداشتێكی زۆر.\nله كۆتاییدا داواكارم له خوای گه‌وره حا‌جیانی ماڵی خوای گه‌وره بپارێزێت له هه‌موو نه‌خوشی و به‌ڵایه‌ك، وه حه‌جه‌كه‌یان بۆ ئاسان بكات و به بێ تاوان وگوناه بگه‌ڕێنه‌وه بۆ لای كه‌س وكاریان...


له‌باره‌ی بارودۆخی ئێستای بزوتنه‌وه‌كه‌یان، هەردوو فراكسیۆنه‌كانی گۆڕان له په‌رله‌مانی كوردستان و ئه‌نجومه‌نی پارێزگای سلێمانی راگه‌یه‌ندراوێكی هاوبه‌شیان بڵاوكرده‌وه و رایانگه‌یاند "بڕیاریاندا، سوربن له‌سه‌ر شوناسی گۆڕان و بنه‌ماكانی دروستبونی، له پێناو مافی ھاوڵاتیان و چه‌سپاندنی دادی كۆمه‌ڵایه‌تی و دژایه‌تیكردنی گه‌نده‌ڵی".\nئەو راگه‌یه‌ندنەی هەردوو فراكسیۆنی گۆڕان لە دوای کۆبوونەوەی ژووری پەرلەمان بە سه‌رپه‌رشتی كاردۆ محه‌مه‌د، بڵاوکرایەوە کە تایبەت بووە بە گفتوگۆکردن سه‌باره‌ت به دۆخی ئێستای بزوتنه‌وه‌ی گۆڕان ئه‌و سه‌ختی و ساتمه‌یی توشی بوو، له ده‌رئه‌نجامی ھه‌ڵبژاردنی پێشوه‌ختی ئه‌نجومه‌نی نوێنه‌رانی عێراق.\nلە راگەیاندنەکەدا هاتووە "ھه‌ردو فراكسیۆن جه‌ختیان له‌سه‌ر رۆڵی خۆیان كرده‌وه كه نوێنه‌ری متمانه‌پێكراو ڕاسپێردراوی خه‌ڵكن له ھه‌ستانه‌وه‌ی گۆڕان و تێپه‌ڕاندنی ئه‌و دۆخه سه‌خته نه‌خوازراوه‌ی بزوتنه‌وه‌كه".\nهه‌ر به‌گوێره‌ی راگه‌یه‌ندراوه‌كه، ئه‌ندامانی ھه‌ردو فراكسیۆن جه‌ختیان له‌سه‌ر رۆڵی خۆیان كرده‌وه كه نوێنه‌ری متمانه‌پێكراو ڕاسپێردراوی خه‌ڵكن له ھه‌ستانه‌وه‌ی گۆڕان و تێپه‌ڕاندنی ئه‌و دۆخه سه‌خته نه‌خوازراوه به ھه‌نگاونانی جدی و كارا و چالاك و به‌شداری له پێكھێنانی ده‌سته‌ی كاتی له‌دوای ده‌ست له كاركێشانه‌وه‌ی خانه‌ی ڕاپه‌راندن بۆ گه‌ڕانه‌وه‌ی گۆڕان بۆ ستراتیجی گۆڕان و دانانی نه‌خشه‌ڕێگای گه‌ڕانه‌وه‌ی ئه‌و ستراتیجیه‌ته كه وه‌ڵامگۆی داخوازی خه‌ڵكی كوردستان بێت.\nله‌راگه‌یه‌ندراوه‌كه‌دا باس لەوەشکراوە کە ھه‌ردوو فراكسیۆن به ڕاشكاوی ڕای خۆیان ڕاگه‌یاند و بڕیاریاندا، سوربن له‌سه‌ر شوناسی گۆڕان و بنه‌ماكانی دروستبونی، له پێناو مافی ھاوڵاتیان و چه‌سپاندنی دادی كۆمه‌ڵایه‌تی و دژایه‌تیكردنی گه‌نده‌ڵی و له ژێر چاودێری خه‌ڵكی كوردستان بڕیاری دروست بۆ ھه‌مو سێكته‌ره‌كانی رێكخراوه‌یی، سیاسی، په‌یوه‌ندیه دیپلۆماسیه‌كان، به‌شداری له حكومه‌ت بدرێت".\n756 جار خوێندراوه‌ته‌وه\n10/20/2021 6:27:20 PM\nئەنجومەنی دادوەری ھەرێمی کوردستان فەرمانی دا بە دامەزراندنی ٤٧ دادوەری نوێی...\nیه‌كه‌م حاڵه‌تی ئۆمیكرۆن تۆماركرا...\nقوباد تاڵه‌بانی مامۆستا محسین ئه‌كبه‌ر كه‌سایه‌تیه‌كی جوامێربوو...\nبزانه ئەنجومەنی وەزیرانی هەرێم چه‌ند خوێندكار داده‌مه‌زرێنێت...


👁 ئەم بابەتە 32,477 جار بینراوە\n👫 یوسف پەری کەسایەتییەکان\n📅 کاتی تۆمارکردن Mar 31 2013 1:11PM\nلە کۆیە لەدایکبووە. خەڵکی سلێمانییە، یەکەم قەشە بو [ زۆرتر... 👁] ✖ ✖ 3 2 ✔ 99% ✍ هـ.ب. 31-3-2013 13:11:46\n👁 ئەم بابەتە 36,142 جار بینراوە


پەرلەمانتارێکی یەکێتی: ڕه‌گه‌زى حكومه‌تی ھەرێم مێینه‌یه\nله‌كۆبونه‌وه‌ى ئه‌مڕۆى په‌رله‌مانى كوردستاندا په‌رله‌مانتارێكى فراكسیۆنى یه‌كێتى هێرشیكرده‌سه‌ر حكومه‌ت‌و به"حكومه‌تێكى مۆدێلى مێینه" ناوى برد، دواتر ئه‌و وته‌یه‌ى په‌رله‌مانتاره‌كه‌ى یه‌كێتى ناڕه‌زایی به‌دواداهات‌و سه‌رۆكى په‌رله‌مانیش به‌توندى وه‌ڵامیدایه‌وه.\nئاوێنە:سه‌ره‌تاى كۆبونه‌وه‌كه، سه‌رۆكى په‌رله‌مان به‌په‌رله‌مانتارانى ڕاگه‌یاند، خه‌مى موچه خه‌مى هه‌موان به‌بێ جیاوازى، بۆیه ڕێگه به‌هیچ په‌رله‌مانتارێك نادرێت له‌سه‌ر ئه‌و پرسه قسه بكات.\nهاوڕێ مه‌لا ستار په‌رله‌مانتارى یه‌كێتى له‌په‌رله‌مانى كوردستان ڕێگه‌ى پێدرا جگه له‌بابه‌تى موچه هه‌رچیه‌كى هه‌یه له‌ماوه‌ی دیاریكراوى خۆیدا بیگه‌یه‌نێت، سه‌ره‌تا په‌رله‌مانتاره‌كه باسى لێبڕینى موچه‌ى كرد، سه‌رۆكى په‌رله‌مان قسه‌كانى پێبڕى‌و دواتر په‌رله‌مانتاره‌كه ڕایگه‌یاند له‌سه‌ر بابه‌تى ڕێگه‌وبان قسه‌ده‌كات‌و سه‌رۆكى په‌رله‌مانیش ڕێگه‌ى پێدا.\nهاوڕێ مه‌لا ستار په‌رله‌مانتارى فراكسیۆنى یه‌كێتى ڕایگه‌یاند، "ڕێگه‌وبانه‌كان به‌دۆخێكى خراپدا تێده‌په‌ڕێت، ڕۆژانه ڕوداوو كاره‌ساتى زۆر دڵته‌زێنى لێده‌كه‌وێته‌وه، نه‌ك هه‌ر ڕێگه‌وبانه‌كان، به‌ڵكو ده‌یان گرفتى تر بونیان هه‌یه، ئه‌مه‌ش سه‌لمێنه‌رى ئه‌و حه‌قیقه‌ته‌یه حكومه‌تى هه‌رێمى حكومه‌تێكى مێینه‌ى مۆدێله كه ناتوانێت داخوازى هاوڵاتیان جێبه‌جێبكات".\nله‌وكاته‌دا د.ڕێواز فایه‌ق سه‌رۆكى په‌رله‌مان پرسیارى له‌په‌رله‌مانتاره‌كه‌ى یه‌كێتى كردو وتى:"حكومه‌ت حكومه‌تێكى چییه؟".\nپه‌رله‌مانتاره‌كه‌ش وه‌ڵامیدایه‌وه‌و وتى:"ڕه‌گه‌زى حكومه‌تی ھەرێم مێینه‌یه".\nسه‌رۆكى په‌رله‌مان جارێكى دیكه پرسیارى له‌په‌رله‌مانتاره‌كه كرد ڕونكردنه‌وه‌ى پێبدات ئاخۆ مه‌به‌ستى له‌ڕه‌گه‌زى مێینه چییه‌و پێشیڕاگه‌یاند، "ئه‌گه‌ر ده‌ته‌وێ قسه به‌حكومه‌ت بڵێى له‌ڕێگه‌ى ئێمه‌وه پێى مه‌ڵێ".\nدواتریش په‌رله‌مانتاران ناڕه‌زاییان نیشانداو سه‌رۆكى په‌رله‌مانیش جه‌ختیكرده‌وه، قسه‌كانى هاوڕێ مه‌لا ستار له‌پرۆتۆكۆل ده‌سڕدرێته‌وه.


هێزە ئەمنیەکانی ئەفغانی ئێشکدەگرن لەکاتی ئۆپەراسیۆنێكدا لەدژی چەکدارانی رێکخراوی 'دەوڵەتی ئیسلامی' لە قەزای چاپەرهاری پارێزگای نەنگەرهار لە 21 ئایاری 2017. [نوروڵا شیرزادە/ئاژانسی فرانس پرێس]\nرێکخراوی "دەوڵەتی ئیسلامی" (داعش) توشی شکستی گەورە هاتووە هەر لە سەرەتای دەستپێکی چالاکیەکانیه‌وه لە ئەفغانستان و وەدەرنانی ئەمدواییانەش لە هەرێمی تۆرا بۆرادا دواین شکستی گروپەکەیە.\nداعش دامەزراندی لقی خۆراسانی خۆی راگەیاند، کە لە ئەفغانستان و پاکستان کاردەکات، لە کانونی دووەمی 2015.\nناوه‌ندی ستراتیجی گروپەکە لەسەرەتادا لە قەزای ئاچین بوو لە پارێزگای نەنگەرهار لەگەڵ گروپە بچوکەکان کە لە بەشەکانی تری ئەنغانستاندا چالاك بوون، سەرۆك ئەرکانی سوپای نیشتیمانی ئەفغانساتن، جەنەڕاڵ موراد عەلی موراد، لە کۆنگرەیەکی رۆژنامەوانیدا لە نیسان رایگەیاند لە کابول.\nموراد وتی بەڵام هێرشی ئاسمانی و زەمینی بەردەوامی هێزەکانی بەرگری و ئەمنی نیشتیمانی پێگەکانی داعشی لە نەنگەرهار تەفروتونا کردووە.\nوتەبێژی وەزارەتی بەرگری، جەنەڕاڵ دەولەت وەزیری، ئەو هەڵسەنگاندنەی پشتڕاستکردەوە.\nوەزیری بە سه‌لام تایمزی وت: "داعش شکستی هێنا لە پلانەکانیدا."\nوتیشی سەرەڕای شکستی داعش بۆ کۆنتڕۆڵکردنی هەر سنورێکی گرنگ گروپەکە زیانی قورسیشی بەرکەوتووە لە سەرکرایەتیەکەیدا لەماوەی ئەو ساڵانەدا.\nجێگری یەکەمی سەرکردەی داعش لە خۆراسان، مەلا عەبدولرەئوف کازم، لە 19 شوباتی 2015 کوژرا لە پارێزگای هێڵمەند.\nحافز سەعید خان، کە وەك ئەمیری داعش هەڵبژێردرا لە خۆراسان لە کانونی دووەمی 2015، لە 26 حوزەیرانی 2016 لە قەزای ئاچین کوژرا.\nبەرپرسانی سەربازی ئەنغانی و ئەمریکی پشتڕاستیانکردەوە کە سەرکردەی داعش لە خۆراسان، عەبدول حەسیب، کە جێی خانیی گرتەوە، روبەڕووی هەمان چارەنوسی ئەوانی تر بووەوە لە 27 نیسانی ئەمساڵدا لە پارێزگای نەنگەرهار.\nداعش پلانی دانا بۆ بنیاتنانی بارەگاكانی لقی خۆراسانی لە پارێزگای نەنگەرهار بەڵام ئۆپەراسیۆنەکان لە مانگی رابردوودا کۆتاییان بەو ئاواتە هێنا.\nوەدەرنانی داعش لە تۆرا بۆرا بەپێی راپۆرتەکان لە 17 و 18 حوزەیران رویداوە، بەگوێرەی وەزارەتی بەرگری، دوایئەوەی چەکدارانی داعش چەند رۆژێك شەڕیانکرد و شکستیان بە تاڵیبان هێنا له شه‌ڕیاندا بۆ ئەشکەوتە ستراتیجیەکان لە تۆرا بۆرا.\nلە بەرامبەردا، هێزە سەربازیەکانی ئەفغانستان دژی داعش شه‌ڕیانكرد و لە تۆرا بۆرا و دوو ناوچەی تر دەریانپه‌ڕاندن. هێزە سەربازیەکان پێشتر داعشیان لە کۆت و ئاچین دەرکرد.\nجێگری وتەبێژی وەزارەتی بەرگری، محەمەد رەدمانیش، بە سەلام تایمزی وت: "هەموو ناوچەکانی تۆرا بۆرا، پاچێراگەم و چەپەرهار، لە داعش پاککراونەتەوە. هێزە زەمینیەکان سەرقاڵی لابردنی مینی چێندراون کە تاڵیبان و داعش چاندویانن."\nوتەبێژی وەزارەتی بەرگری، وەزیری، بە رادیۆی ئەفغانستانی ئازادی وت بۆ رێگرتن لە گەڕانەوەی داعش بۆ تۆرا بۆرا، دەسەڵاتداران کاردەکەن لەگەڵ دانیشتوانی ناوچه‌كان.\nوتیشی: "خۆبەخشان و هێزە ناوخۆییه‌كان ئامادەن ناوچەکانیان بپارێزن دژی پەلاماری داهاتوی داعش. وەزارەتی بەرگری ئامادەیە پشتیوانییان بکات بە هەموو رێگایەکی گونجاو."\nئۆپەراسیۆنه‌كانی دژ به داعش بەردەوام نزیكدەبنەوە لە سنوری پاکستان.\nبەرپرسانی وەزارتی بەرگری وتیان دوای توشبوونی ژمارەیەك شکست لە نەنگەرهار و دوایئەوەی سوپای ئەمریکا گەورەترین بۆمبی فەرمیی خۆی فڕێدایه‌خوارەوە بەسەر تۆڕی چەکداراندا لە نیسان، داعش لە پارێزگاکەدا بچوکبۆتەوە بۆ گروپی پەرش و بڵاو و بێ ورە.\nوتەبێژێكی پارێزگار، عەتائوڵا خۆگیانی، وتی چەکدارە کوژراوەکان ئەندامی نەتەوەی جۆراوجۆریان تێدابوو.\nخۆگیانی بە سەلام تایمزی وت: "زۆرینەی ئەو ئەندامانەی داعش کە لەلایەن هێزە ئەمنیەکانی ئەنغانستانەوە لە تۆرا بۆرا کوژراون شەڕکەری بیانی بوون لە ئۆزبێکستان و چیچان و پاکستان."\nشەڕی سەخت لەگەڵ تاڵیبان\nبەرپرسان وتیان چەکدارانی تاڵیبان و داعش توشی شەڕ بوون لەسەرانسەری ئەنغانستاندا و پێشبڕکێیانه له توانایاندا بۆ روتاندنه‌وه و تاڵانکردنی دانیشتوانی مەدەنی.\nوتەبێژی پارێزگای جەوزجان، محەمەد رەزا غەفوری، وتی ئەو دوو گروپە پشتیوانیی چالاکیە تیرۆرستیەکانیان دەکەن بە دەستبەسەرداگرتنی پارەی کاش و سەروەتی تر لە خەڵکی مەدەنی.\nشەریفوڵا، دانیشتوی پێشوی قوش ته‌پە کە لە ناوچەکە هەڵهاتووە و ئێستا دانیشتوی کابولە، وتی: "پێشتر تاڵیبان دەستیگرتبوو بەسەر خۆراکی دانیشتوانی ناوچەکەماندا، رۆژی سێ جار. ئێستا تاڵیبان و داعش هەردووکیان ئەوە دەکەن."\nوتیشی: "هەموو مانگێك هەرخێزانێك دەبێت لانیکەم 500 ئەفغانی (7.35 دۆلار) بدات به هەردوو گروپەکە." ئاماژەشیدا بەوەی کە خێزانە دەوڵەمەندەکان ناچاردەکرێن پارەی زیاتر بدەن.\nشه‌ریفوڵا بە سەلام تایمزی وت: "تاڵیبان بەزۆرەملێ دە یەکی داهات و خێر و باجی ئایینی لە دانیشتوان کۆدەکردەوە لە ناوچەکانی ژێردەستی خۆیدا. بەڵام ئێستا داعشیش دەستیکردووە بە کۆکردنەوەی دەیەکی داهات و خێر کە جێی قبوڵکردن نیە بۆ تاڵیبان."\nوتیشی لەبەر ئەو کێبڕکێیە بۆ به‌زۆر لێسه‌ندنی پارە له هاوڵاتیان "لەوانەیە شەڕی خوێناویی زیاتر رووبدات لەنێوان گروپەکاندا."\nئه‌ندامپه‌رله‌مانی ئه‌فغانی و نوێنه‌ری ده‌رزاب، عه‌بدولسه‌تار دەرزابی، وتی: "لەماوەی مانگێك یان دوو مانگدا وەرزی دورینەوە دەستپێدەکات. لەبەر ئەوە هەر گروپێك دەیەوێت ئەوی تر شکسپێبێنێت بۆ ئەوەی بەخشیش و باجی دەغڵ و دان بەبێ کێشە کۆبکاتەوە."\nوتیشی: "مەدەنیەکان زۆرترین ئازاریان چەشتووە لەو کردەوانەی لەلایەن چەکدارانی داعش و تاڵیبانەوە ئەنجامدراون."


لە رۆژی هەینی گوایە فەرەتر لە 50 کاس لە هەڵسوراوان و ئەندامانی تەڤگەری ئازادی کۆمەڵگەی کوردستان لە شاری سلێمانی لە لایەن دەزگاکانی ئاسایشەوە دەستگیرکران، هەرچەند ژمارەیەکیان ئازاد کراوون بەڵام هێشتا کەسانی تر ماوە ئازاد بکرێن. ئایا ئەمە بە واتای ئەوەیە ئازادیەکان تا دێت لە سنووری سلێمانی تەسکتر دەبنەوە؟\nعیماد عەلی نووسەر و رۆژنامەنووس لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت " دیارە ئەم ماوەیە هەرێمی کوردستان لە بارودۆخێکی ئاساییدا نییە، چونکە ئێمە لە قوناغێکی گواستنەوەداین بۆ پێکهێنانی حکومەت، جا ئەو کێبرکییەی نێوان یەکێتیی و پارتی واێکردووە هەردوو لایان لە هەوڵ و هەڵپەیابن بۆ ئەوەی پەیوەندیەکانیان لەگەڵ تورکیادا باش بێتەوە، دیارە ئەمەش لەسەر حیسابی ئازادی بیرورایە لە کوردستان، سەرەرای ئەوەی ئەم دوو پارتە دەسەڵاتدارە لە دوو دەیەی رابوردوودا هەمیشە لە پێناو کۆمەڵێک بەرژەوەندی حیزبیدا بەرتەسکردنەوەی ئازادیەکان خۆێ لە خۆێدا لە ئارادا بوە بەڵام لەم ماوەیەدا زۆرتر بوەتەوە ".\nکاک عیماد هەر وەها دەڵێت " بەڵی ئەم کردارانە وەکو قەرەبۆیە بۆ تورکیا، بەداخەوە دیارە ئەمانە ئێستاش لە بۆچوون و روانینی تورکیا باش تێ نەگەیشتوون، ئەو خەڵکانەی خۆپێشاندانیان کردوون پێشیلیان لە هیچ یاسایەک نەکردووە، ئەوەی جێ مەترسیە ئەمانە لە شوێنێکدا دەستگیر کراوون کە پێی دەووترێ پارکی ئازادی، شوێنێک کە خۆیان ناویان لێ ناوە و شوێنێک بۆ دەڕبڕینی بیرورای ئازادە".\nکاکە عیماد دەشڵێت " ئەم هەموو کردارانە لە پێناو بەرژەوەندیە حیزبیەکاندا و لە پەیوەندی بە فرۆکەخانەی سلێمانی و خۆ نزدیکردنەوەی زۆنی سەوزە لە تورکیا".


سەرۆک بارزانی سەرەخۆشی لە خانەوادەی ئەو پێشمەرگانە کرد کە لە ئەنجامی ھێرشی پەکەکە شەھید بوون | دەزگاى زارى کرمانجى\nسەرۆک بارزانی سەرەخۆشی لە خانەوادەی ئەو پێشمەرگانە کرد کە لە ئەنجامی ھێرشی پەکەکە شەھید بوون\nزاری كرمانجی - ئەمڕۆ یەکشەممە سەرۆك مەسعود بارزانی پەیوەندی بە خانەوادەی ئەو پێشمەرگانە كرد كە دوێنێ لە هێرشێكی پەكەكەدا شەهید بوون و رای گەیاند پرسەی ئەو شەھیدانە پرسەی منە.\nلەمبارەیەوە بارەگای بارزانی لە هەواڵێكدا بڵاوی كردەوە "سەرۆک مەسعود بارزانی لە ڕێی تەلەفۆنەوە پەیوەندی بە خانەوادەی ئەو پێشمەرگە قارەمانانە کرد کە لە ٥ـی حوزەیرانی ٢٠٢١ لە ئەرکی ئاسایی خۆیان لە ئەنجامی ھێرشی چەکدارانی پەکەکە شەھید بوون".\nهەروەها لە هەواڵەكەدا هاتووە "سەرۆک بارزانی بە خانەوادەی ئەو شەھیدانەی ڕاگەیاند پرسەی ئەو شەھیدانە پرسەی منە و ئینجا ھی ئێوەیە، ھاوسۆزی و ھاوخەمی خۆی پێگەیاندن، سەرۆک بارزانی ئەوەشی بۆ خانەوادەی شەهیدان دووپات کردەوە کە ئەوانەی تاوانی شەھیدکردنی پێشمەرگەکانیان ئەنجام داوە بە سزای خۆیان دەگەن".\nدوای ئەو پەیوەندییانە، سەرۆک بارزانی ھەر لە ڕێی تەلەفۆنەوە پەیوەندی بە یەک بەیەکی ئەو پێشمەرگانەش کرد کە بەھۆی ھێرشی چەکدارانی پەکەکە ڕۆژی ٥ـی حوزەیرانی ٢٠٢١ بریندار بوون و ھیوای چاکبوونەوەی خێرای بۆ خواستن.\nسه‌رۆكی هه‌رێمی كوردستان، پیرۆزبایی له سه‌رۆكی تازه‌ی ئێران ده‌كات\nسەرۆك بارزانی لە ساڵیادی داستانی پەڕینەوە لە ڕووباری ئاراس په‌یامێكی بڵاوكرده‌وه


قوربانیكردن و حوكمه‌كانی (الأضحية)\nهەواڵی / 17/8/2018 695 جار بینراوە\nقوربانی: ئه‌گه‌ر پێناسه‌یه‌كی شه‌رعی بۆ بكه‌ین، ده‌توانین بڵێین ئه‌و ئاژه‌ڵ (حیوان)ەیە كه له‌دوای نوێژی جه‌ژنی قوربانه‌وه بۆ خۆنزیككردنه‌وه له خوای گه‌وره سه‌رده‌بڕِدرێت. وه‌ك خوای گه‌وره ده‌فه‌رموێت: قُلْ إِنَّ صَلاَتِي وَنُسُكِي وَمَحْيَايَ وَمَمَاتِي لِلّهِ رَبِّ الْعَالَمِينَ* لاَ شَرِيكَ لَهُ وَبِذَلِكَ أُمِرْتُ وَأَنَاْ أَوَّلُ الْمُسْلِمِينَ(١). واته: ئه‌ی موحەممەد (صلى الله عليه وسلم)، بڵێ به‌ڕِاستی نوێژكردن و قوربانیكردن و ژیان و مردنی من ته‌نها بۆ په‌روه‌ردگاری جیهانیانه كه بێهاوبه‌ش و هاوه‌ڵه.\n١. كاتی قوربانیكردن له‌پاش نوێژی جه‌ژنی قوربانه‌وه تا خۆرئاوابوونی سێیه‌م ڕۆژی جه‌ژنه (أیام التشریق)، هه‌روه‌كوو به‌رائی كوڕِی عازب ده‌فه‌رموێت پێغه‌مبه‌ری خوا (صلى الله عليه وسلم)ده‌فه‌رموێت هه‌ركه‌سێك ئه‌گه‌ر پێش نوێژ قوربانییه‌كه‌ی سه‌ربڕِی، ئه‌وه بۆ خۆی سه‌ری ده‌برِێت، وه هه‌ركه‌سێكیش دوای نوێژ سه‌ری ببرِێت ئه‌وا سه‌ربڕِینه‌كه‌ی ته‌واوه و سوننه‌تی موسڵمانانی پێكاوه(٤).\n٢. پێغه‌مبه‌ری خوا (صلى الله عليه وسلم) فه‌رمانی به هاوه‌لاَنی ده‌كرد كه‌وا ئه‌گه‌ر مه‌ڕیان سه‌ربڕی بۆ قوربانی با ته‌مه‌نی ساڵێكی ته‌واو كردبێت وه ئه‌گه‌ر مانگا و بزن بوو، ئه‌وا با ته‌مه‌نی دوو ساڵی ته‌واو كردبێت. وه ئه‌گه‌ر حوشتر بوو ئه‌وا با ته‌مه‌نی پێنچ ساڵی ته‌واو كردبێت، هه‌روه‌ك موجاشعی كوڕِی مه‌سعوود ده‌فه‌رموێت پێغه‌مبه‌ری خوا (صلى الله عليه وسلم)ده‌فه‌رموێت مه‌ڕِێك ساڵێكی ته‌واو كردبێت وه‌كوو بزنێك وایه كه دوو ساڵی ته‌واو كردبێت(٥).\n٣. مه‌ڕِ و بزن دروسته یه‌ك كه‌س بیكاته قوربانی بۆ خۆی و خزمانی و مانگا بۆ حه‌وت كه‌س و وشتریش بۆ ده‌كه‌س له خۆیان و خزمانیان. هه‌روه‌ك ئه‌بووئه‌ییووبی ئه‌نساری ده‌فه‌رموێت كه‌وا پرسیاری لێكرا قوربانی چۆن بوو له سه‌رده‌می پێغه‌مبه‌ری خوادا (صلى الله عليه وسلم)؟ فه‌رمووی پیاوێك له سه‌رده‌می پێغه‌مبه‌ری خوادا(صلى الله عليه وسلم) شه‌كێكی ده‌كرده قوربانی له‌جیاتی خۆی و كه‌سوكاری. جا لێیانده‌خوارد و لێشیانده‌به‌خشی(٦). وه ئیبنوعه‌بباس -ڕه‌زای خوایان لێبێت- ده‌فه‌رموێت ئێمه له‌گه‌ڵ پیغه‌مبه‌ری خوادا بووین -دروود و سه‌لامی خوای له‌سه‌ر بێت- له سه‌فه‌رێكدا و جه‌ژنی قوربان هات. هه‌ر ده كه‌س له وشترێكدا و هه‌ر حه‌وت كه‌س له مانگایه‌كدا هاوبه‌ش بووین(٧).\n٤. پێغه‌مبه‌ری خوا (صلى الله عليه وسلم) ئاژه‌ڵێكی هه‌ڵده‌بژارد بۆ قوربانیكردن كه ساغ بوایه و له هه‌موو كه‌موكورتییه‌ك بێبه‌ش بوایه. وه باشترین قوربانیش ئه‌وه‌یه كه قه‌ڵه‌و بێت و كه‌موكووڕی له چاو و گوێیدا نه‌بێت و نابێت كوێر یان شه‌ل یان نه‌خۆش بێت یان زۆر له‌ڕ ِو لاواز بێت. هه‌روه‌ك له عوبه‌یدی كورِی فه‌یرووزه‌وه -ڕه‌زای خوای لێبێت- كه‌وا فه‌رموویه‌تی به به‌رائی كورڕی عازبم وت بۆم بگێڕه‌ره‌وه له‌وه‌ی پێغه‌مبه‌ری خوا (صلى الله عليه وسلم) پێی باش نه‌بووه یان قه‌ده‌غه‌ی لێكردووه كه‌وا بكرێته قوربانی. جا فه‌رمووی پێغه‌مبه‌ری خوا (صلى الله عليه وسلم) فه‌رمووی چوار جۆر ئاژه‌ڵ ناكرێنه قوربانی: ئه‌و ئاژه‌ڵه كوێره‌ی كه كوێرییه‌كه‌ی پێوه دیاره و ئه‌و ئاژه‌ڵه شه‌له‌ی كه‌شه‌لییه‌كه‌ی پێوه دیاره و ئه‌و ئاژه‌ڵه نه‌خۆشه‌ی كه نه‌خۆشییه‌كه‌ی پێوه دیاره و ئه‌و ئاژه‌ڵه له‌ڕِ و لاوازه‌ی كه‌وا مێشكی نه‌ماوه له له‌ڕِیدا. جا عوبه‌ید وتی من پێم خۆش نییه كه‌وا كه‌موكووڕِی هه‌بێت له گوێیدا و به‌رائیش فه‌رمووی هه‌رچی بۆخۆت پێت خۆش نییه وازی لێبهێنه و حه‌رامی مه‌كه له‌سه‌ر كه‌س(٨).\n٥. چۆنیه‌تیی سه‌ربڕِینی قوربانی دروسته هه‌ریه‌كێك له موسڵمانان یان خاوه‌ن كیتابه‌كان -گاور و جووله‌كه- پیاو بێت یان ئافره‌ت حه‌لاَڵه ئه‌گه‌ر ناوی خوای له‌سه‌ر بێنێت به‌ته‌نها. جا ئه‌گه‌ر ئاژه‌ڵه‌كه له‌توانادا هه‌بوو بگیرێت و سه‌رببڕدرِێت، ئه‌وه سه‌ربڕینه‌كه‌ی له‌تكردن و بڕینی قورِگیه‌تی، كه‌وا خوێنی به‌زۆری بڕِّژێته ده‌ره‌وه. به شتێكی تیژ جگه له نینۆك و ددان، هه‌روه‌كوو خوای گه‌وره ده‌فه‌رموێت: وَطَعَامُ الَّذِينَ أُوتُواْ الْكِتَابَ حِلٌّ لَّكُمْ(٩). واته: خواردنی ئه‌وانه‌ی كتێبیان بۆ هاتووه له گاور و جووله‌كه حه‌لاَڵه بۆتان.\nوه هه‌روه‌ها ڕِافعی كوڕِی خه‌دیج ده‌فه‌رموێت: ئه‌ی پێغه‌مبه‌ری خوا (دروود و سه‌لامی خوای له‌سه‌ر بێت) ئێمه چه‌قۆمان نییه. جا پێغه‌مبه‌ری خوا (صلى الله عليه وسلم) فه‌رمووی ئه‌وه‌ی خوێن لێی برِژێته ده‌ره‌وه و ناوی خوای له‌سه‌ر برا، ئه‌وه لێی بخۆن جگه له نینۆك و ددان نه‌بێت، چونكه نینۆك چه‌قۆی حه‌به‌شییه‌كانه و ددانیش ئێسقانه(١٠).\n٦. سوننه‌ته (بسم الله والله أكبر) بكرێت له‌كاتی سه‌ربڕِیندا و به ده‌ستی خۆی سه‌رببرِێت. هه‌روه‌ك ئه‌نه‌سی كورِی مالك ده‌فه‌رموێت پێغمه‌مبه‌ری خوا (صلى الله عليه وسلم) قوربانی ده‌كرد به دوو به‌رانی ڕِه‌ش و سپیی شاخدار و (بسم الله والله أكبر)ی ده‌كرد و بینیم به ده‌ستی خۆی سه‌ری ده‌بڕِی و پێی ده‌خسته سه‌ر لاته‌نیشته‌كانی(١١).\n٧. سوننه‌ته ڕووی بكرێته قیبله له‌كاتی سه‌ربڕیندا و حه‌رامه ئازاردانی. وه سه‌ربڕینی دایك، سه‌ربڕینی به‌چكه‌كه‌ی ناوسكیه‌تی، هه‌روه‌ك شه‌دادی كوڕی ئه‌وس ده‌فه‌رموێت پێغه‌مبه‌ری خوا (صلى الله عليه وسلم) فه‌رموویه‌تی به‌ڕاستی خوای گه‌وره چاكه‌ی پێویست كردووه كه‌وا له‌گه‌ڵ هه‌موو شتێكدا بكرێت جا ئه‌گه‌ر یه‌كێكتان شتێكی كوشت با به‌چاكی بیكوژێت، وه ئه‌گه‌ر یه‌كێكتان ئاژه‌ڵێكی سه‌ربڕی با به‌چاكی سه‌ری ببڕێت و با هه‌ریه‌كێكتان چه‌قۆكه‌ی تیژ بكات و پشوو به سه‌ربڕاوه‌كه بدات پێش سه‌ربڕینی یان په‌له بكات له‌كاتی سه‌ربڕیندا(١٢). هه‌روه‌ها ئه‌بووسه‌عیدی خودری ده‌فه‌رموێت پرسیارمان كرد له پێغه‌مبه‌ری خوا (صلى الله عليه وسلم) له‌باره‌ی به‌چكه‌ی سكی دایكه‌وه، جا ئه‌ویش فه‌رموی بیخۆن ئه‌گه‌ر ویستتان له‌سه‌ری بوو، چونكه سه‌ربڕینی ئه‌و سه‌ربڕینی دایكیه‌تی(١٣).\n٨. سوننه‌ته ئه‌و ماڵه‌ی قوربانی ده‌كه‌ن خۆیان لێی بخۆن و بیبه‌خشن و بیكه‌ن به دیاری و خێری لێبكه‌ن و دروسته لێشیهه‌ڵبگرن، هه‌روه‌ك عه‌بدوڵڵاَی كورڕی واحد ده‌فه‌رموێت پێغه‌مبه‌ری خوا (صلى الله عليه وسلم) ده‌فه‌رموێت له قوربانیی خۆتان بخۆن و لێیهه‌ڵبگرن ولێشی ببه‌خشن(١٤).\n٩. ئه‌وكه‌سه‌ی كه قوربانی ده‌كات، دروست نییه كه‌وا لێیبفرۆشێت ته‌نانه‌ت پێسته‌كه‌شی و قه‌ساب كرێی سه‌ربڕِینه‌كه‌ی له قوربانییه‌كه پێنادرێت، هه‌روه‌ك ئه‌بووهوره‌یره ده‌فه‌رموێت پێغه‌مبه‌ری خوا (صلى الله عليه وسلم) فه‌رموویه‌تی هه‌ركه‌سێك پێستی قوربانیهی‌كه‌ی بفرۆشێت، ئه‌وه قوربانییه‌كه‌ی دروست نییه(١٥).\n١٠. واجبه له‌سه‌ر ئه‌و كه‌سه‌ی قوربانی سه‌رده‌بڕِێت، كه‌وا هه‌ر له‌كاتی چوونه‌ناو مانگی (ذی الحجة)ه‌وه تا قوربانی سه‌رده‌بڕێت له تووك و نینۆكی نه‌گرێت، هه‌روه‌ك ئوم سه‌له‌مه -ڕه‌زای خوای لێبێت- ده‌فه‌رموێت پێغه‌مبه‌ری خوا (صلى الله عليه وسلم) ده‌فه‌رموێت ئه‌گه‌ر مانگی (ذی الحجة)تان بینی و كه‌سێك له ئێوه ویستی قوربانی بكات، با تووكی و نینۆكی بگرێته‌وه واته لێینه‌گرێت له‌و مانگه‌دا تا قوربانییه‌كه‌ی سه‌رده‌بڕێت(١٦).\n١. كاتێك پێغه‌مبه‌ری خوا (صلى الله عليه وسلم) دووبه‌رانی شاخداری ڕه‌نگ-سپی كه ڕه‌نگی ڕه‌شی تێدا بوو، كرده قوربانی به ده‌ستی خۆی سه‌ری بڕی و(بسم الله والله أكبر)ی كرد. له‌كاتی سه‌ربڕینی یه‌كێك له‌دوو به‌رانه‌كانی فه‌رمووی خوایه ئه‌مه له‌جیاتی خۆم و هه‌ركه‌سێك له ئۆمه‌ته‌كه‌م كه توانای قوربانی نه‌بێت. كه‌واته له‌م فه‌رمووده‌یه‌وه بۆمان ده‌رده‌كه‌وێت كه‌وا هه‌ركه‌سێك توانای قوربانیكردنی نه‌بێت له موسڵمانان پاداشتی ئه‌و كه‌سانه‌ی بۆ ده‌نووسرێت كه قوربانییان كردووه له ئومه‌تی موحەممەد (صلى الله عليه وسلم) (١٧)\n٢. ئیبنو قودامه له (المغني)دا ده‌فه‌رموێت پێغه‌مبه‌ری خوا (صلى الله عليه وسلم) و هه‌ر چوار جێنشینه‌كانی (خلفاء الراشدین) له‌دوای خۆی قوربانیان كردووه و ئه‌گه‌ر بیانزانیایه كه‌وا خێر چاكتره له قوربانی، ئه‌وا ده‌یانكرد، چونكه پێشخستنی خێر له‌سه‌ر قوربانی ده‌بێته هۆی وازهێنان له سوننه‌تێك كه پێغه‌مبه‌ر (صلى الله عليه وسلم) دایناوه(١٨).\nئاماده‌كردنی: شكۆ بێستون - بریتانیا


ڕەفعەت عەبدوڵا لەگەڵ لێپرسراوی بەشی چاودێری مەڵبەندەکان کۆبووەوە | PUK CENTRAL COUNCIL\nدوو شه‌ممه, ئایار 18, 2015 4:10 pm\nله چوارچێوه‌ی كۆبونه‌وه‌كانی له‌گه‌ڵ مه‌ڵبه‌نده‌كاندا ئه‌مڕۆ 18-5-2015، ره‌فعه‌ت عه‌بدوڵڵا ئه‌ندامی مه‌كته‌بی سیاسی و لێپرسراوی مه‌كته‌بی رێكخستن به ئاماده‌بوونی مامۆستا موحسین عه‌لی لێپرسراوی به‌شی چاودێری مه‌كته‌بی رێكخستن و ژماره‌یه‌ك له هه‌ڤاڵانی مه‌كته‌ب له‌گه‌ڵ لێپرسراوی به‌شی چاودێری مه‌ڵبه‌نده‌كان كۆبوه‌وه.\nسه‌ره‌تا ره‌فعه‌ت عه‌بدوڵڵا به‌خێرهاتنی هه‌ڤاڵانی كرد و دواتر باسێكی بارودۆخی كوردستان و عیراقی كرد و تیشكی خسته‌سه‌ر دوا گۆڕانكاریه‌كان، له كۆبونه‌وه‌كه‌دا لێپرسراوی مه‌كته‌ب ئاماژه‌ی به یادی (40) هه‌مین ساڵه‌ی دامه‌راندنی یه‌كێتی دا كه پێویسته یادێكی شایسته بكرێته‌وه له ئاست سه‌نگی یه‌كێتی دا بێت و ئه‌م یاده ببێته یه‌كڕیزی ناو یه‌كێتی و پته‌وكردن و به‌هێز تر كردنی یه‌كێتی.\nپاشان باسی له ئه‌ركی نوێی خه‌بات كرد له ناو ئۆرگانه‌كاندا كه به‌شی چاودێری رۆڵی گرنگ ده‌بینێت، به چاودێری كردنی ئیش و كاری ئۆرگانه‌كانی ناو مه‌ڵبه‌نده‌كان تا كه‌سانی ئۆرگانی چالاك و دیار ده‌ربكه‌ون و سیسته‌می پاداشت و سزا په‌یڕه‌و بكه‌ین، هیوای خواست ئه‌م به‌شه كه بتوانێت به‌باشی به ئه‌رك و كاره‌كانی خۆی هه‌ستێت.\nهه‌ر له كۆبوونه‌وه‌كه‌دا رێنمای پێویست و به‌جێی پێدان له پێناو سه‌ركه‌وتنی كاره‌كانیان، له كۆتایدا وه‌ڵامی سه‌رجه‌م پرسیار و پێشنیاره‌كانی دایه‌وه.\nMissy 05/20/2017 at 13:38


دڵ پیسى و گومان یان دووسیفاتى ناوازەى ئینسان …! – Denegkan\nbyسه‌روه‌ر\tJanuary 18, 2009\tگشتی\nدڵ پیسى و گومان\nدووسیفاتى ناوازەى ئینسان …!\nهەركۆمەڵگایەكى نەرێتى بگرى ، كەفەرهەنگى ئایینى وخێڵەكى وپیاوسالارى تیایدا زاڵە، بەچەندین سنوورى پیرۆز دەورەدراوەو، ئەوپیرۆزیانەش بوونەتە عەقڵیەت و بەتوندترین شێوە،لەسایكۆلۆژیەتى تاكەكاندا كاردەكات و ڕەنگدانەوەى توندى هەیە لەلاى تاكەكان .\nتاك لەوكۆمەڵگایانەدا خاوەنى هیچ ئازادیەكى خودى نى یەو ، تاكێكە لەدەروەى خۆى دەژى وبەردەوام دەبێت هەست بكات كەئەو بوونى نى یە ، جگە لەوەى بەشێكە لەخواست و ویستەكانى گشتى . لێرەوە تاك لەبۆتەى گشتى دا وون دەبێت و دەبێتە جىَ بەجىَ كارى خواستەكانى گشتى . ئەم بەگشتى بوونە وایكردوە بەناچارى تاك لەدەرەوەى خواستەكانى خۆى بژى و هەموو ئەو ڕێنماییانە جىَ بەجىَ بكات، كەكۆمەڵگا بۆى كێشاوە ، بەم كارەش مافى تاكایەتى بوونى نامێنىَ و كێشەو ناكۆكیە دەروونی خێزانیەكان سەرهەڵدەدات . سەرهەڵدانى كێشەكانى خێزان ، لەكۆمەڵگاى گشتگیردا دەگەڕێتەوە بۆئەوبنەماپیاوسالاریەى ، كەلەسەر عەقڵیەتى كۆیلەو سەید دامەزراوەو لادان دەبێتە هۆكارى بەقوربانى كردنى كۆیلە .\nپیاوى كۆمەڵگاى نەرێتى ، پیاوێكە دڵ ڕەق و دڵ پیس و بەردەوام بەگومانەوە لەژنان دەڕوانێت و پێ وایە ، ئەگەر ژنەكەى چووە دەرەوەى ماڵ داوێن پیسى دەكات ، یاخود هاوڕىَ یەكى كوڕى هەبێت ، ئەوادەستى تێكەڵ كردووەو خیانەتى سێكسى دەكات ، ئەم سایكۆلۆژیەتە بنەماى خۆى هەیەو ناكرىَ بڵێن ئینسان لەلەدایك بوونى یەوە هەڵگرى ، ئەم سایكۆلۆژیەتە بووە ، بەڵكو ئەوە كۆمەڵگاو كەلتورو پەروەردەو ئایینە ئەو عەقڵیەتە جێگیر دەكات . كاتێك ئەو یەكانە ژن وەك تۆپەڵێك سێكس سەیردەكەن و پیرۆزى بەدەوردا دەكێشن و هەمەڕۆژە ئەوعەقڵیەتە دەمەزەرد دەكرێتەوە ، بەدڵنیایى دڵ پیسى دەبێت بەیەكێك لەگرنگ ترین كێشە دەروونیەكانى پیاو و بەردەوام بەوچاوەوە لەژنان دەڕوانىَ ،بۆیە هەمیشە لە هەوڵى چاودێرى كردن و توندكردنەوەى زنجیرى كۆیلایەتى ملى ژنان دایە ، بۆئەوەى بتوانێت ناخى ئاسودەبكات . پرسیارەكە لێرەدایە ، ئایا پیاوان دەتوانن بەدانانى سنوورى پۆڵاین بەدەورى ژنان دا ، گومانەكانیان كەم بكەنەوە ؟ بەبڕواى من نەخێر : گومان و دڵ پیسى پێش هەرشتێك جۆرێكە لەنەخۆشى دەروونى و ئینسان كاتێك دووچارى ئەو هەستە دەبێت، هەندێك جار نەك گومان لەژنەكەى دەكات ، بەڵكو گومان لەدایكى خۆى دەكات ، یاخود خوشكەكەى ، كەئەوانیش بەجۆرێك لەجۆرەكان كارى لادانى سێكسیان ئەنجام دابێت . دروست ئەوە بەتەنها گومانەو سەرچاوەى لەلەدەست دانەوە گرتووە . پیاوى گۆمەڵگاى سونەتى بەردەوام لەدڵەڕاوكىَ و ترس دا دەژى ، ترس لەلەدەست دان ، كاتێك ئەوترسە دەبێتە سایكۆلۆژیەت ، ئیدى بەردەوام ناخى دەخوات و ئازارى دەدات . ڕەنگە كەسێك تەلەفۆن بۆژنەكەى بكات ، ئەو پیاوە ڕاستەوخۆ ڕادەچڵەكىَ و پێى وایە ژنەكەى خیانەتى كردووە ، هەندێك جار ئەو پیاوانە ناتوانن ئەو هەستەیان دەربڕن و خۆیان دەخۆنەوە ، كەدواتر دەبێتە هۆكارى نەخۆشى دەروونى و جەستەیى . دیارە ئەوە بەتەنها پیاوان نین خاوەنى ئەو هەستەبن ، بەڵكو ژنانیش بێبەش نین لەودیاردە دەرونى یەو ئەوانیش هەڵگرى هەمان هەستى دڵ پیسى و گومانن و ڕەنگە كاریگەرى ئەو دوانە لەسەر ژنان قورس تربیت ، بەتایبەت لەكۆمەڵگا دواكەوتووەكاندا ، چونكە ژنان پلەیەك لەخوار پیاوەوەن و ناڕەزایەتى دەربڕینیان مایەى ئازارى زیاترە ،بۆیە بەردەوام ناخى خۆیان دەخۆنەوەو كەمتر دەتوانن ئەو ڕازى گومان و دڵ پیسیەى خۆیان ئاشكرابكەن ، بۆیە خەمۆكى و ئازارى بەردەوام هەڵدەبژێرن ، كەدەبێتە هۆكارى نەخۆشى دەرونى و جەستەیى . كەواتە دڵ پیسى و گومان بۆچى ؟ كاتێك ئینسان خوود بوونى خۆى لىَ زەوت دەكرێت و دەبێتە كەرەستەیەك بەدەستى گشتى یەوە ، ئیدى تەواو كێشەكان سەرهەڵدەدەن ، گومان و دڵ پیسى زۆرجار دەبێتە هۆكارى هەڵوەشانەوەى خێزان و هاوسەرى … هتد . بەبڕواى من تائەو جێگایەى گۆمەڵگا سنوورە پیرۆزیەكانى خۆى بەتەواوى تێك نەشكێنىَ و سێكس و پەیوەندیەكان ، وەك مەسەلەیەكى تایبەتى ئینسانەكان سەیر نەكرىَ ، ئەوا بەدڵنیایى ئەو سایكۆلۆژیەتە درێژەى هەیەو قوربانیانى دەستى لەزیاد بوون دایە . هەڵبەتە ئەو ڕوانین و گومان كردنە بەتەنها بۆ ژن ومێردەكان نى یە ، بەڵكو بۆزۆرینەى ژنان و پیاوان وایە . زۆرجار لەفەرمانگەیەك دا ، یاخود زانكۆ ، یان هەرشوێنێكى تر ، كەهەردوو ڕەگەز كارى لىَ دەكەن ، هەمان سایكۆلۆژیەتى گومان و دڵ پیسى و تاوانباركردن بەپەیوەندى سێكسى بوونى هەیە … ئەوەش لەوەوە سەرچاوە دەگرێت كاتێك دوو ڕەگەزى جیاواز هاوڕێیەتیان خۆشە . چەندین كەس ، كەخۆیان بەگومان ئاخنیوە دەكەونە بوختان هەڵبەستن ، بەدوو مەبەست . یەكەمیان تێكدانى ئەو هاوڕیەتى یە ، بەوەى كەئەو لەبەر دڵ پیسى خۆى ناتوانێت هاوڕیەتى بكات ، چونكە ئەو لەبنەمادا نازانآ هاوڕیەتى چى یە ! پآ وایە هاوڕیەتى دووڕەگەزى جیاواز بەتەنها سێكسە . دووەمیان ناشرین كردنى ئەو دووكەسەیە لەبەرچاوى یەكترى بەخاترى ئەوەى خۆى لێنزیك بكاتەوەو ڕاوى بەرژەوەندى خۆى بكات … بۆیە سەیر نى یە زۆرترین كاتى گفتوگۆى ئەوكەسانە ، لەوشوێنانەدا هەڵ ڕشتنى بوختان و درۆكردنە ، كەزۆرجار دەبێتە هۆكارى بەدناوكردنى ئەو دوو هاوڕیەو نانەوەى كێشە و بەقوربانى كردن . ئەوكاركردن و عەقڵیەتە هۆكارى سەرەكى بەدواكەوتو هێشتنەوەى پەیوەندیە كۆمەڵایەتى و ئینسانیەكانى ، كۆمەڵگاى گشتگیرو دواكەوتوەكانە . بەبڕواى من كۆمەڵگا گشتگیریەكان بەشێكى زۆرى تاكەكانى توشى نەخۆشى دەروونى بوون ، بۆیە گومان بەتەواوەتى سایكۆلۆژیەتیانى داگیر كردوە ، ئەم حاڵەتە پێویستى بەلەسەر وەستان ولێكۆڵینەوەى جدى هەیە ، تاهەوڵ بدەین مافى بەخود بوون دوور لەگومان و دڵ پیسى بگەڕێنینەوە بۆئینسانەكان … هەڵبەتە ئەوكارە قورسە بۆكۆمەڵگایەك ، كەتەواوى پەیوەندیەكانى لەسەر بنەماى ئایین و خێڵ و نێرسالارى دامەزرابێت و گومان و دڵ پیسى تا قوڕقوڕاگەمان هاتبێت ، بەڵام ناشكرێت بەردەوام خۆمان بكەینە قوربانى ئەو سایكۆلۆژیەتە نەخۆشەو ، دەست بەردارى مافى تاكایەتى خۆمان بین ، باجى هەڵەى دەروونى نەخۆش بدەین . بۆیە دەكرێت هەوڵى هۆشیار بوونەوە بدەین بەئازادى یە تاكیەكان ، تائەوەى بتوانین كۆمەڵگایەكى تەندرووست بەوجود بهێنین و نەخۆشیەكانیش بەرەو چارەسەركردن بەرین ، ناكرىَ كۆمەڵگایەكى ناتەندروستمان هەبێت و خاوەنى ناشرین ترین سایكۆلۆژیەت بین و هەنگاو بەرەو پێشەوە بنێین ، دەبێت ژیانى كۆمەڵایەتىمان ، لەگومان و دڵ پیسى قوتاربكەین ، دەبێت پیرۆزیەكانى دەورى سێكس هەڵوەشێنینەوەو ، وەك كردەیەكى سروشتى و ئاسایى سەیر بكرێت … دەبێت لەوە تێبگەین هاوڕیەتى لەسەر بنەماى خۆشەویستى هاوبەشە ، نەك بەرژەوەندى هاوبەش … ئەگەر دەست بۆئەوكارانە نەبەین ژیانى و پەیوەندیە كۆمەڵایەتى یەكان دەبنە قوربانى گومان و دڵ پیسى\nPrevious قومێكی تر بەسەر ئەم شەوی سەرخۆشبوندا بڕژێنە\nNext په‌رله‌مانتاری ئه‌ڵمانی یان گورگێکی بۆر؟!…نزار جاف


27/02/2020 1531 جار خوێندراوه‌ته‌وه\nبەو ناونیشانەی سەرەوە، گۆڤاری (فوینیە ئۆبزرینیە) راپۆرتێكی بڵاوكردووەتەوە دەبارەی پێویستی روسیا بە بنكە سەربازیەكان لە ناوچە جیاوازەكانی جیهان بۆ رووبەرووبوونەوەی ئەمریكا، پرسیاریش دەربارەی توانای بەڕێوەبردنی دەكات.\nبەپێی راپۆرتە، پێوێستی بەبنكە سەربازییەكان لە دەرەوە بەمانای نیازی دوژمنكارانە نایەت دژی ولاتانی تر، بەڵكو پێویستە بۆ بەهێزكردنی توانا بەرگریەكانی وڵات و پارێزگاریكردن لە بەرژەوەندی جیۆسیاسی و ئابوورییەكان بەو شێوەیەی ئەمریكا، كە چەندین بنكە سەربازی لە جیهاندا هەیە.\nدەربارەی روسیا، پێش هەرەسهێنانی یەكێتی سۆڤییەت، بنكەی سەربازی زۆری لەجیهاندا هەبوو، ئێستاش لەئەبخاریا و ئەرمینیا و بیلاروسیا و كازاخستان و قیرغیزستان و ترانسنیرستریا و سوریا و تاجیكستان و ئوسیتیای باشور بونیان هەیە، تەنیا دەوڵەتیش لە دەرەوەی سنوری سۆڤێتی جاران بنكەی روسیای تێدا بێت بریتیە لە سوریا.\nدیارە ئەو تەنیا بنكەیەی روسیا لە سوریا بەس نییە، بەتایبەتی ئەگەر بەراورد بكرێت بە ئەمریكا و دۆخی سیاسی ئاڵۆزی جیهان لەبەرچاو بگیرێت، لەبەر ئەوە، لەم ساڵانەی دواییدا قسەكردن بەشێوەیەكی بەرچاو لەسەر ئەگەری دروستكردنی بنكەی سەربازی روسیایە لە وڵاتانی تری دەرەوەی سنوری روسیا.\nلەنێو بژاردەكاندا میسر و لیبیا و سودان و سوماڵ و كۆماری ئەفریقای ناوەڕاست و مۆزەبیق هەن، سەرەڕای ئەمەش، بەدوور نازانرێت دووبارە بنكە سەربازییەكان بگەرێنرێنەوە بۆ ڤێتنام و كوبا، بەڵام هەموو ئەمانە تا ئێستا هەر قسەن.\nلە هەموو دۆخێكدا، روون و ئاشكرایە، كە بڵاوەپێكردنی بنكەی سەربازی نوێ لەدەرەوە تەنیا پرسی پێگەی نیشتمانی نییە، بەڵكو هۆكارێكە بۆ زەمانەتی ئاسایشی نەتەوەیی.\nهەروەها بەبێ هەبوونی بنكەی سەربازی لە زەریاكانی ئەتڵەسی و هیندی و هێمن، ناتوانرێ رووبەڕووی ئەمریكا ببێتەوە بە شێوەیەكی تەواوەتی، جگە لەمەش، بنكە سەربازییەكانی روسیا ئامرازێكی ترە بۆ جەنگان دژی تیرۆری نێو دەوڵەتی و چەتەگەری، بەڵام پرسیارەكە ئەوەیە، روسیا لە ئێستادا دەتوانێ خەرجی بنكە سەربازییەكانی لە دەرەوەی وڵات دابین بكات، لە كوباوە تاكو ڤێتنام؟\nهەروەها ئەو پرسیارەش گرنگە، كە ئایا ژمارەی تەواو لە كەشتی و درامەتی تەكنیكی سەربازی هەیە بۆ پركردنەوەی پێداویستی ئەم بنكانە؟


ئه‌مه‌ریكا... به‌خۆپیشاندان داوای جیاكردنه‌وه‌ی ته‌واوی ده‌نگه‌كان ده‌كرێت\n2020-11-05 [11:33 AM]\nخۆپیشاندەران لە هەندێک لە شارەکانی ئەمەریکا خۆپیشاندانیان کرد و داوایان کرد دەنگەکانی هەڵبژاردنەکانی سەرۆکایەتی بەتەواوەتی جیابکرێتەوە، لەکاتێکدا کۆمەڵێک لە لایەنگرانی سەرۆک ترامپ لە دەرەوەی ناوەندەکانی دەنگدان لە میشگن و ئاریزۆنا خۆپیشاندانێکی هاوشێوەیان ئەنجامدا.\nپۆلیسی نیویۆرک دەیان کەسی دەستگیرکرد دوای ئەوەی خۆپیشاندانەکان ئاشتیانە بەڕێوەدەچوون، کاربەدەستانی شارەکە ئاماژە بەوە دەدەن کۆمەڵێک خەڵک " هەوڵیانداوە خۆپیشاندانەکە بگۆڕن بۆ کاری تێکدەرانە، ئەوەش لەڕێی ئاگرکردنەوە و پێکدادان لەگەڵ ئەفسەرانی پۆلیسدا."\nبە هەمان شێوە خۆپیشاندەران لە شیکاگۆ و لۆس ئانجلس و سیاتڵ و هیوستن و پیتسبێرگ و مینیاپۆڵیس و سان دیێگۆ ڕژانە سەر شەقامەکان، جیا لەوەی کە داوای جیاکردنەوەی دەنگەکانیان دەکرد، داوای یەکسانیشیان دەکرد لەنێوان ڕەگەزەکاندا.\nلەلایەکی دیکەشەوە لایەنگرانی سەرۆک ترامپ چوونە ناوەندێکی دەنگدان لە دیترۆیت، میشیگن و داوای ڕاگرتنی جیاکردنەوەی دەنگەکانیان کرد، ئەوانی دیکە لە فینیکس و ئاریزۆنا هاواریان دەکرد " ئەم دزیکردنە بوەستێنن."\nهۆکاری ئەم خۆپیشاندانە جیاوازانە ئەوەیە کە ئەنجامی هەڵبژاردنەکانی ڕۆژی سێشەممە هێشتا نادیارە، هەروەها سەرۆک ترامپیش ڕایگەیاند ساختەکاری لە ئەنجامەکاندا کراوە، لەکاتێکدا کۆمارییەکان کۆمەڵێک سکاڵای یاساییان دژی ئەنجامەکان تۆمارکردووە.\nئەم هەواڵە 397جار خوێندراوەتەوە


Kurdish » دامەزراندنی پرۆژەی سیستمی چاودێری و پاراستن بۆ منداڵی ئیشکەر لە شاری دهۆک\nدامەزراندنی پرۆژەی سیستمی چاودێری و پاراستن بۆ منداڵی ئیشکەر لە شاری دهۆک\nبە ئامانجی بەهێزکردنی ئاستی چاودێری پاراستن بۆ ئەو منداڵانەی کە ئیستغلالدەکرێن بۆ کارکردن منداڵپارێزی کوردستان بە هاوکاری ڕێکخراوی (کاری نێودەوڵەتی) و بەشداری دامەزراوە پەیوەندیدارەکان پرۆژەیەک لە شاری دهۆک جێبەجێدەکات.\nمنداڵپارێزی کوردستان لە ڕۆژانی ٢٢ / ١١ بۆ ٦ / ١٢ / ٢٠٢٠، دەستیکرد بە ئەنجامدانی پرۆژەکە و بەمەبەستی ئامادەکاری و زەمینەسازی بۆ جێجەجێکردنی گفتوگۆیەکی ئەنجامدا سەبارەت بە وردەکاری و چۆنێتی بەشداری دامەزراوە حکومییەکان لەگەڵ (جێگری پارێزگار بۆ کاروباری بەڕێوەبردن و سەرۆکی لیژنەی پاراستنی منداڵ، قائیمقامی قەزای مەڵبەند، بەڕێوەبەری کار و بەڕێوەبەری هۆبەی پۆلیسی نەوجەوانان) لە شاری دهۆک.\nپاشان بەهەماهەنگی شەش توێژەر لە بەڕێوەبەرایەتی گشتی چاودێری و گەشەپێدانی شاری دهۆک هەڵسەنگاندن بۆ دیاریکردنی قەبارەو هۆکارو خاسیەتەکانی منداڵی ئیشکەر لە ناوەندی شاری دهۆک دەستیپێکرد کە بڕیارە ١٠ ڕۆژ بخایەنێت.\nڕۆژی جیهانیی کەسانی خاوەن پێداویستی تایبەت\nپێشوازیكردنی منداڵان له ساڵی نوێی ٢٠٢١\nپرۆگرامی گرتنەخۆ هاوکاری دارایی بەخشییە 1175 منداڵ\nدڵخۆشکردنی منداڵی نەخۆش لەڕێگەی پەیوەندی ڤیدیۆیی / دهۆک


كوردیو - قایمقامیەتی دووز بە وەكالەت داندرا\nقایمقامیەتی دووز بە وەكالەت داندرا\nهەینی, 12 کانونی دووەم 2018 07:54\nپۆستی قایمقامی دوزخورماتوو بەكاتی پڕدەكرێتەوە، دوای رۆژێك لە دوورخستنەوەی (شەلال عەبدول) هەرچەندە ناوبراو گۆڕانكارییەكە بە نایاسایی ناودەبات، بەوپێیەی ئاگادار نەبووە‌و لە پشووی فەرمیدا بووە.\n(لەیس حەمید) بەرێوەبەری ناحیەی عەلەم بە وەكالەت كرایە قایمقامی دوزخورماتوو، تا ئەوكاتەی كاندیدی پۆستەكە بە فەرمی لەلایەن ئەنجوومەنی قەزاكەوە هەڵدەبژێردرێت، كە لەئێستادا بەهۆی ناكۆكی كوتلەكانەوە كێشەی تێكەوتووە.\n(شەلال عەبدول) قایمقامی دورخراوەی قەزاكە كە لە دوای روداوەكانی (10/16) ەوە دوزخورماتووی جێهیشتووەو لە هەرێمی كوردستان نیشتەجێیە بۆ كەركوك ناو وتی، بەرێوەبەری ناحیەی عەلەم بە وەكالەت كراوەتە قایمقام تا كێشەكان یەكلاییدەبێتەوە.\nئەنجوومەنی قەزای دوزخورماتوو، چوارشەممەی رابردوو بە دەنگی (12) ئەندام لە كۆی 21 ئەندامی ئەنجوومەنەكە بڕیاریدا بە دوورخستنەوەی (شەلال عەبدول) لە پۆستی قایمقام.\n(شەلال عەبدول) دەڵێت، ئەم دانیشتنە نایاساییە، چونكە بەبێ ئاگاداری خۆم لە پۆستەكەم دورخراومەتەوە لەكاتێكدا من لەپشووی فەرمی خۆمدا بووم، شێوازی دەنگدانەكە یاسایی نییە، توركمان بە زۆر فشاریان خستۆتە سەر ئەندامە عەرەبەكان بەشداری كۆبوونەوەكە بكەن و هیچكام لە ئەندامە كوردەكانیش بەشدار نەبوون.\nعەبدول پێشی وابوو، ئەمە سڕینەوەی كوردە لەو ناوچەیە‌و دژایەتیكردنی كوردە، دەیانەوێت كوردی ئاوارە نەگەڕێنەوە بۆ ئەو ناوچەیە بۆیە هەمو پۆستەكانیان لەكورد سەندەوە.\nبەپێی رێككەوتنێك لە نێوان لێپرسراوانی حەشدی شەعبی و پارێزگاری سەڵاحەددین لە مانگی (11) ی ساڵی رابردوو، پۆستی قایمقامی دوزخورماتوو دەدرێتە توركمان و سەرۆكی ئەنجوومەنی قەزاكە بەر پێكهاتەی عەرەب دەكەوێت، كوردیش پۆستێكی سیادی پێدەدرێت.\n(مەلا حەسەن) ئەندامی ئەنجوومەنی قەزای خورماتوو رایگەیاند، ئەوە یەكەم دانیشتن نەبوو بۆ لابردنی قایمقام لە پۆستەكەی، هەفتەی ڕابردووش دانیشتنیان كردوە‌و سەركەوتونەبوون، بەڵام دوێنێ توانییان نیساب تەواو بكەن بە ئامادەبوونی ئەندامانی توركمان و عەرەب، لە كاتێكدا ئێمە ئاگاداری ئەو كۆبوونەوەیە نەبووین.\nبڕیاربوو لە مانگی (12) ی (2017) دا كۆبوونەوەی ئەنجوومەنی قەزای دوزخورماتوو ئەنجامبدرێت بۆ دانانی (حەسەن زەینلعابدین) كاندیدی پێكهاتەی توركمان بۆ پۆستی قایمقام، بەڵام ئەندامە كوردەكان بایكۆتی دانیشتنەكەیان كردو كێشە كەوتە پرۆسەكەوە.\nبەپێی بەدواداچوونەكانیش لە دوای روداوەكانی (10/16) ەوە لە كەركوك و ناوچەكانی جێناكۆكی هەردوو پارێزگای نەینەوا، دیالە‌و قەزای دوزخورماتوو زیاتر لە (20) پۆستی ئیداریی و ئەمنی گۆڕانكارییان تێدا كراوە یان بە وەكالەت پڕكراونەتەوە.\n6588 جار بینراوە


لە جیهاندا چەندین سەرکردە و نووسەر بە چەندان ساڵ لە زیندانەکاندا ژیاون و جەستەیان لاواز بوو، بەڵام ئەقڵیان بە گەورەیی مایەوە. بیرمەندان دەمرن، بەڵام زۆرینەی فیکرەکانیان بە زیندوویی دەمێننەوە. فیکرەکانی مارکس هێشتا لە کۆڵانەکانی هزردا ئامادەن.


وەزارەتی پلان دانانی هه‌رێم: ڕێژەی بێكاریی 10.2% - ئاوێنه\n“له %30ی گەنجان کە تەمەنیان لەنێوان 18-30 ساڵدایە بێکارن”\nوەزارەتی پلان دانانی هه‌رێم: ڕێژەی بێكاریی 10.2%\nبەپێی توێژینەوەیەکی وەزارەتی پلان دانانی حكومه‌تی هه‌رێمی كوردستان، ڕێژەی بێكاریی لە هەرێمی كوردستان 10.2%. هاوكات له %30ی گەنجان کە تەمەنیان لەنێوان 18-30 ساڵدایە بێکارن.\nئاوێنه: ئەمڕۆ پێنجشه‌ممه، لەشاری هەولێر، دەستەی ئاماری هەرێمی كوردستان‌و سندوقی نەتەوە یەكگرتووەكان بۆ كاروباری دانیشتوان، لەگەڵ ڕێكخراوی نێودەڵەتی كۆچ، كۆنفڕانسێكیان بۆ ڕاگەیاندنی ڕاپۆرتی ڕوپێویی دیمۆگرافی لەهەرێمی كوردستان ئەنجامدا.\nلەسەرەتای كۆنفرانسەكەدا عەلی سندی، وەزیری پلاندانانی حكومەتی هەرێمی كوردستان رایگه‌یاند، “لەساڵی 2017 لەناو 12 هەزارو 699 خێزانی هەرێمی کوردستان لەشارەکانی دهۆک‌و سلێمانی‌و هەولێر ڕوپێوییەکمان ئەنجامدا، لەئەنجامی ڕوپێوییەکەدا ئەم ئامارانەمان بۆ دەرکەوت، کە ڕێژەی دانیشتوانی هەرێم پێنج ملیۆن‌و 755 هەزارو 43 كەسەو تێکڕای ژمارەی ئەندامانی خێزان 5.1 کەسە”.\nوتیشی، “بەپێی ڕوپێوییەکە لەهەرێمی كوردستان ڕێژەی بێكاریی 10.2%و لە 87%ی خێزانەكان داهاتی مانگانەیان كەمترە لەیەك ملیۆن دینار، هەروەها له %30ی گەنجان، کە تەمەنیان لەنێوان 18-30 ساڵدایە بێکارن‌و نزیکەی 70% هێزی کاری هەرێم لەکەرتی گشتیدا کار دەکەن”.\nعەلی سندی ئاماژەی بەوەکرد کە لەكۆتایی ئەمساڵدا دو ڕوپێویی دیکە لەبوارەكانی تەندروستیی‌و خوێندن بڵاودەكرێنەوەو كۆی تێچوی كارەكانیش لەلایەن نەتەوە یەكگرتووەكانەوە دابینکراوە.


دەبێ یارمەتی هەژاران بدەین\n18/6/2020 05:08 PM\nسادیۆ مانی یاریزانی یانەی لێڤەرپوڵی ئینگلیزی لە نوێترین لێدوانیدا باس لەوە دەكات كە نابێت ناو ناوبانگ و دەوڵەمەندی كەسایەتیان بگۆرێت و بیانكاتە كەسێكی لەخۆبای پێویستە بەردەوام یارمەتی هەژاران بدەن.\nلە چاوپێكەوتنێكیدا لەگەڵ ماڵپەری ئۆنزی فەرەنسی سادیۆ مانێ وتی: سوپاسی خوای گەورە دەكەم كە من مسوڵمانم، بەراستی من شانازی بە ئاینەكەمەوە دەكەم، چونكە دینەكەمان پاپەندی كردوین بەوەی كە هەركەسێك خوای گەورە پارەی پێ بەخشی و دەوڵەند بو، دەبێت یارمەتی هەژارن بدات و پارەیان پێبدات لەو سامانەی كە خوادا پێی بەخشیوە.\nئەو یاریزانەی لێڤەرپول لە درێژەی قسەكانیدا وتی: هیچ لە ئێمە كەم نابێتەوە ئەگەر بە برێكی كەمیش بێت یارمەتی هەژارن بدەین، گەر 20 یۆرۆ بدەینە هەژارێك پێدەچێت بۆ ئەو جێگەیەكی زۆر باش بگرێت، بەڵام ئەو پارەیە بۆ ئێمە هیچ نیە و پێویستە بەو شێوە یارمەتیدانە پاپەند بین، چونكە قورئانی پیرۆز رێنمونیمان دەكات بۆ یارمەتی دانی هەژاران و دەبێت پێوەی پاپەند بین.\nلە كۆتایدا ئەو یاریزانە وتی "كاتێك ئێمە ناوناوبانگ پەیدا دەكەین و دەبینە خاوەنی پارە نابێت خۆمان لە بیر بكەین لەخۆمان بای بین، دەبێت بەردەوام ئێمە رابردوی خۆمان لە یاد بێت، بە تایبەت كاتێك لە هەرژاریدا بەرەو دۆڵەمەند بون دەرۆیت و خوای گەورە سامان و رسق و رۆزیت پێدەبەخشێت.


هەرچەندە بەگوێرەی زانیارییە دزەپێكراوەكانی دوا كۆبوونەوەی مەكتەبی سیاسی دەبوو هاوسەرۆكانی یەكێتی هەڵمەتی میدیایی و هەڵدانەوەی دۆسیە دژی یەكتر ڕاگرن بەڵام لە شەو و ڕۆژی ڕابردوودا هەڵمەتی میدیایی و هێرشكردنەسەر یەكتر بەشێوەیەكی بەرچاو پەرەی سەندووە و هەردوولا یەكتر بە دۆسییەی جۆراوجۆر یەكتر تاوانبار دەكەن.\nلە پەیامی جەژنی قورباندا شەوی (19/ 20 تەمموز) لاهور شێخ جەنگی ڕووداوەكانی ئەمدواییەی بە "پیلانگێڕی 8 تەمموز" ناوبرد و بافڵ تاڵەبانیشی بە "هاوسەرۆكی دووەم" دایە قەڵەم. لەو پەیامەدا كە بەشێوەی ڤیدیۆ تۆماركرابوو لاهور شێخ جەنگی باسی لەوەكرد ئەم بە كودەتا نەهاتووە و بەشێوەیەكی كاتیش دەستبەرداری دەسەڵاتەكانی بووە بۆ بافڵ تاڵەبانی تا هەمواركردنەوەی پەیڕەو، ئەمە لەكاتێكدا بڕیاری مەكتەبی سیاسی لە ( 17 تەمموز) كە پشتئەستوورە بەكۆبوونەوەی ناوەڕاستی ئەم مانگە جەخت لە ڕادەستكردنی "تێكڕای دەسەڵاتەكانی" لاهور شێخ جەنگی دەكاتەوە بە بافڵ تاڵەبانی.\nهاوكات لەگەڵ پەیامەكەی لاهور شێخ جەنگیشدا بافڵ تاڵەبانی لەپەیامی جەژندا لای خۆیەوە سەردەمێكی نوێ و "یەكێتییەكی نوێ" ی ڕاگەیاند، هاوكات لەگەڵ ئەمەشدا لەرێگەی میدیاكانییەوە لاهور شێخ جەنگی هاوسەرۆكی ڕاگیراوی بە قاچاخچێتی و تۆقاندنی خەڵك و خراپ قۆستنەوەی بارودۆخی نەخۆشكەوتنی مام جەلال تۆمەتباركرد. هەر لەم میانەیەشدا میدیا نزیكەكانیتری ماڵی تاڵەبانی هەڵمەتێكیان بۆ تۆمەتباركردنی بەرپرسانی پێشووی دژە تیرۆر لەماڵی شێخ جەنگی بەرێوەبرد لەبارەی هەراسانكردنی هاوڵاتیان و كاری نایاسایی.\nبەگوێرەی زانیارییەكانی "ناس كورد" بریارە دوای جەژن سەركردایەتی یەكێتی پەیڕەوی ناوخۆی یەكێتی هەموار بكەنەوە و كۆتایی بە سیستمی هاوسەرۆكی بهێنن، بەپێی پەیڕەوی ناوخۆی ئەم حیزبەش كە دەرهاویشتەی كۆنگرەی كانونی یەكەمی 2019 یە هاوسەرۆك تەنها بۆ ماوەی 60 ڕۆژ دەتوانێت دەسەڵاتەكانی هاوسەرۆكەكەیتر بەكاربهێنێت و لەوە بەدوا دەبێت جێگرەوەی دیاری بكرێت، ئەمەش بۆ حاڵەتی مانەوەی سیستمەكەیە كە ئێستا بەگەرمی باس لە هەمواركردنەوەی هەیە.\nدواى هەفتەیەك لەڕووبەڕووبونەوەی سیاسی و میدیایی هاوسەرۆكانی یەكێتی لاهور شێخ جەنگی پاش لەدەستدانی دەزگا میدیایی و پێگە ئەمنییەكانی ژێر دەسەڵاتی، ئێوارەی 15 تەمموز لەمەكتەبی سیاسی یەكێتی ڕازی بوو دەستبەرداری "تێكڕای دەسەڵاتەكانی" ببێت بۆ بافڵ تاڵەبانی هاوسەرۆكی یەكێتی. لە پەیامی جەژنیشدا هۆكاری ئەمەی گێڕایەوە بۆ پابەندیی بە ئارامی و ئۆقرەیی سلێمانی و هەرێمی كوردستان و پەنا نەبردنە بەر هێز بۆ یەكلاییكردنەوەی كێشەكان، بەڵام میدیاكانی بافڵ تاڵەبانی جەخت لەوە دەكەنەوە لاهور شێخ جەنگی هیچ سەركردە و بنكەیەكی سەربازیی بەدەستەوە نەماوە تا لە ململانێكاندا بەكاریانبهێنێت.


به‌ڕێوه‌به‌ڕانی به‌ڕێزی VOA – Denegkan\nبه‌ڕێوه‌به‌ڕانی به‌ڕێزی VOA\nبه‌شی کوردی ده‌نگی ئه‌مریکا له ساڵی 1992 له لایه‌ن کۆنگرێسی ئه‌مریکا بۆ کورده‌کانی ئێراق دوای رزگار بوونیان له رژێمی سه‌دام حوسێن دامه‌زراوه که روانگه‌یه‌کی ئازاد و سه‌ربه‌خۆیان له به‌رده‌ستی بنێت.\nئالوگۆڕی ئه‌م دواییانه‌ی ناوچه، به تایبه‌تی رووخانی حکوومه‌تی به‌عس و سه‌قامگیربوونی ئازادی و ئاسایشی نیسبی له‌م کوردستانی باشوور ئه‌رکی قورسی خستۆته سه‌ر شانی میدیاکان که له راپۆرت و هه‌واڵنێریاندا بی لایه‌ن بن. زۆربه‌ی میدیاکانی باشوور به‌ڕه‌وڕووی گوشاری دوو ئیداره‌ی کوردستانی باشوور(یه‌کیه‌تی و پارتی) بوونه‌ته‌وه. به‌شی کوردی ده‌نگی ئه‌مریکا ده‌بێ ئوه سیستمه کۆنه‌ی بێده‌نگی له‌مه‌ر هه‌ڵسووکه‌وت و کرداری حیزبه سه‌ره‌کییه‌کانی باشوور وه‌لانێ که ده‌سه‌لات و ده‌رزی ته‌واویان له به‌شی کوردی ده‌نگی ئه‌مریکا کردووه. به‌شی کوردی ده‌نگی ئه‌مریکا به ده‌گمه‌ن له سه‌ر ئه‌م حیزبانه راپۆرت و هه‌واڵ بڵاو ده‌کاته‌وه. بۆ وێنه رووداوه‌کان و جیابوونه‌وه‌کانی ئه‌م دوایانه‌ی ناو یه‌کیه‌تی نیشتمانی کوردستان هیچ کاردانه‌وه‌و ده‌نگدانه‌وه‌یه‌کی له به‌شی کوردی ده‌نگی ئه‌مریکادا نه‌بوو و ئه‌وه به پێچه‌وانه‌ی ئه‌و راستییه که رۆژنامه‌کانی کوردستانی باشوور زۆر بوێرانه به شوێن ئه‌م رووداوانه که‌وتوون و بڵاویان کردۆته‌وه.\nهه‌روه‌ها جیاوازییه‌کی زۆر له سیاسه‌تی کارگێڕانی به‌شی کوردی ده‌نگی ئه‌مریکا له مه‌ڕ حیزبه کوردییه‌کان هه‌یه. کاتێک حیزبی دێموکراتی کوردستانی ئێران موشکلی رێکخراوه‌ی تێکه‌وت، به‌ڕێوه‌به‌ڕان و به‌رهه‌مهێنه‌رانی به‌رنامه‌ی ناوبراو راپۆرتێان به‌رهه‌م هێناو وتووێژیان کرد و به شوێنی که‌وتن، به‌ڵام تا ئێستا ئێمه هیچ هه‌ڵوێستێکمان له‌م به‌شه له هه‌مبه‌ر هه‌ڵسووکه‌وتی یه‌کیه‌تی نیشتمانی له‌به‌رامبه‌ر نارازانی نێوخۆیی که له‌م حیزبه ده‌رکراون، نه‌دیوه.\nوه‌ک هاوولاتێه‌کی ئه‌مریکای و وه‌ک ماڵیات ده‌رێک رام وایه ئێستا کاتی ئه‌وه هاتووه که ئه‌م سرویسه ته‌واو بێ‌لایه‌ن بێت و له ژێر کونترۆڵی پارتی و یه‌کیه‌تی بێته ده‌ر. ته‌نیا 4 میلیون کورد له باشوور هه‌یه و ئه‌وه له حاڵێکدایه که کوردی رۆژهه‌لات نزیک به 12 میلونن که ده‌توانن رۆڵێکی باش له ئالوگۆڕی ناوچه‌دا به تایبه‌ت سیاسه‌ته‌کانی ئه‌مریکا له ناوچه به دژی کۆماری ئیسلامی ئێران که کوردی ئه‌م به‌شه بوونه‌ته قوربانی بگێڕن. به‌شی کوردی ده‌نگی ئه‌مریکا پیویسته رووی به‌رنامه‌کانی له کوردی ئێران و تورکیا بکات و هاوشانی تلویزیونی به‌شی فارسی ئه‌م سرویسه بکاته تلویزیون و رووی له کوردی ئه‌م به‌شانه بکات.\nله گه‌ڵ رێزم\n25ی ئوکتوبری 2008\nPrevious گفتوگۆی ده‌زگای هاوپشتی له‌گه‌ڵ عه‌بدوڵا مه‌حمود\nNext قەرەبوكردنەوەى مادەى سەدوچل و تاكسى كوردستان


كازمى: ده‌مه‌وێت هه‌ڵمه‌تێكى گه‌وره‌ى ئاوه‌دانكردنه‌وه‌ى به‌غدا ڕابگه‌یه‌نم » پێگەی تۆڕی میدیای عێراقی\nكازمى: ده‌مه‌وێت هه‌ڵمه‌تێكى گه‌وره‌ى ئاوه‌دانكردنه‌وه‌ى به‌غدا ڕابگه‌یه‌نم\nمسته‌فا كازمى سه‌رۆكى ئه‌نجومه‌نى وه‌زیران،ئه‌مڕۆ شه‌ممه،ئاشكرایكرد ده‌یه‌وێت هه‌ڵمه‌تێكى گه‌وره‌ى ئاوه‌دانكردنه‌وه‌ى به‌غداى پایته‌خت ڕابگه‌یه‌نێت.\nسه‌رچاوه‌یه‌كى حكومى بۆ ئاژانسى هه‌واڵى عێراقى(اه‌ع)ڕایگه‌یاند"كازمى له‌میان دیدارى له‌گه‌ڵ پیاو ماقووڵانى ناوچه‌ى ئه‌عزه‌ميية،جه‌ختیكرده‌وه له‌وه‌ى ده‌یه‌وێت هه‌ڵمه‌تێكى گه‌وره‌ى ئاوه‌دانكردنه‌وه‌ى به‌غدا ڕابگه‌یه‌نێت".\nكازمى وتیشى"نیگه‌رانه له‌ڕه‌وشى به‌غدا ،وچاودێرى ئه‌و نه‌هامه‌تییانه‌ى كردووه كه‌تووشى ئه‌م شاره بووه"،دووپاتیشیكرده‌وه:"ده‌بێت به‌غدا بۆ گه‌شه وجوانى خۆى بگه‌رێنینه‌وه".


كازمی بە چ هەگبەیەكەوە دەچێتە بەردەم ترامپ؟\n19/08/2020 612 جار خوێندراوه‌ته‌وه\nشارپرێس: لوقمان غەفوور\nبڕیارە 20 ی ئاب، دۆناڵد ترامپی سەرۆكی ئەمریكاو مستەفا كازمی سەرۆك وەزیرانی عێراق لە كۆشكی سپی بە هاوەڵی وەفدێكی عێراقی كۆببنەوە.\nپێش سەردانی كازمی، وەفدێكی باڵا بەسەرۆكایەتی فواد حسێن وەزیری دەرەوەی عێراق گەیشتە واشنتۆن و بڕیارە زنجیرەیەك كۆبوونەوەی پێش وەخت بكەن لەگەڵ بەرپرسیانی ئەمەریكا ئەنجامبدات، لە نێویاندا مایكل پۆمبۆ وەزیری دەرەوەی ئەمەریكا.\nرۆژنامەی سترەیت تایم لە ژمارەی 18ی ئاب-دا راپۆرتێكی لەو بارەیەوە بڵاوكردووەتەوەو بەپێی راپۆرتەكە، لە كاتێكدا كازمی سەرۆك وەزیرانی عێراق لەگەڵ دۆناڵد ترامپ سەرۆكی ئەمەریكا كۆدەبێتەوە، هێشتا ئەمەریكییەكان دەكرێنە ئامانج لەناو عێراقدا لەلایەن گروپە شیعە چەكدارەكانی سەر بەئێران.\nهەر بەپێی راپۆرتەكە، ئەوەی جێگەی تێڕامانە لەگەڵ ململانێ و كێبڕكێكانی نێوان واشنتۆن و تاران لەسەر شوێنپێیان لە عێراق، توندبوونی سیاسی لە نێوان هێزەكانی شیعە و سەرۆك وەزیرانی عێراق-ی هاوڕێ و دۆستی ئەمریكا زیاددەكات.\nرۆژنامەكە نووسیویەتی: كاتێك بۆ یەكەمین جارە كازمی لەگەڵ ترامپ دادەنیشێت، یەكەم كار لە خشتەكەیدا ئەوەیە، كە داوا لە ئەمریكا دەكات 5 هەزارە سەربازە ئەمریكییەكە بهێڵێتەوە لە عێراق لە ژێر بەندی رێكەوتنێكی نوێ-دا.\nكازمی لە مانگی ئایار -دا پۆستەكەی وەرگرت تووشی رووبەڕووبوونەوەیەكی ئێجگار قورس بووەوە لەلایەن یەكەكانی حەشدی شەعبی، كە گروپێكی هاوپەیمانی سەربازی سەر بەئێرانن و هەمیشە پێداگری لە دەركردنی هێزەكانی ئەمەریكا دەكەن لە عێراق.\nبەپێی وتەبێژی كۆشكی سپی بەر لەوەی كازمی چاوی بەترامپ بكەوێت، تیمەكەی سەرۆك داوای زۆریان بۆ تیمەكەی كازمی ئامادەكردووە.\nبەپێی راپۆرتەكەی سترەیت تایم ئەوەی تا ئێستا حەشدی شەعبی پێوەی دەناڵێنێت و زیانە گەوەرەی لێیكەوتووە و پڕ نابێتەوە و بۆیان سارێژ نابێت كاریگەری كوشتنی ئەبو مەهدی موهەندیس-ە، كە لەمانگی كانوونی دووەم لەگەڵ قاسم سلێمانی سەركردەی سوپای پاسداران لە نزیك فرۆكەخانەی بەغدا لەرێگەی فرۆكەی بێ فرۆكەوانەوە، لەسەر بڕیاری ترامپ كوژران.\nوتەبێژەكەی كۆشكی سپی وتویەتی: داوا لە كازمی دەكرێت كێشەی حەشدی شەعبی كۆتایی پێبهێنێت، چونكە تا ئەمساتە هێرش دەكەنە سەر هێزەكانی ئەمەریكا لە عێراق.\nبەڵام سەرچاوەیەك لە حەشدی شەعبی ئەوەی رەتكردووەتەوە بۆ رۆژنامەكە، كە ئەو هێرشانەی ئەم دواییە دەكرێتە سەر هێزەكانی ئەمەریكا ئەوان بن، دەشڵێت: هیچ پەیوەندییەكی بە ئێمە نییە و ئەو گرتە ڤیدیۆتانەش، كە بڵاودەبنەوە گروپی ترەن لە ژێر ناوی تردا هێرش دەكەن.\nهێرشەكانی ئەم دواییەی سەر ئەمەریكییەكان، تێكڕای لەژێر ناوی (هاوپەیمانی شۆڕشگێرەكان).\nرامزی ماردینی لە پەیمانگای بیرسۆن لە زانكۆی شیكاگۆ بۆ رۆژنامەی زە دیترۆیت دەڵێت: دەشێت ئەم گروپە نوێیانە كە كاری تیرۆریستی ئەكەنە سەر ئەمەریكییەكان، ئەندامانی كۆنی حەشدی شەعبی بن، بەڵام لە ژێر ناوی تردا ئەم كارە دەكەن، بەڵام ئەمە بۆ كازمی ئاسانترە كە كۆتاییان پێ بهێنێت.\nلە مانگی تشرینی یەكەم ساڵی رابردوو تا تەمموز 2020 گروپە چەكدارەكانی ناو عیراق 39 هێرشی چەكدارییان كردۆتە سەر بەرژەوەندی ئەمەریكییەكان لە عیراق. لەنێوام 4-16ی ئاب، 13 هێرشی سەربازی كراوەتە سەر كاروانی لۆجستی عێراقی- ئەمەریكی.\nلەكۆتایی مانگی حوزەیران، 14 چەكداری حەشدی شەعبی بە تۆمەتی هێرشی تیرۆریستی بۆ سەر ئەمەریكییەكان دەستگیركران، كەچی دوای سێ رۆژ 13یان ئازاد كران لەلایەن دادوەرێكی حەشدی شەعبی.\nسەرچاوەیەكی هەواڵگری عیراقی بە فرانس پرێس -ی راگەیاندووە كەل ئاكامی هێرشەكانی ئەم دواییەی سەر كاروانی سەربازی ئەمەریكاییەكان، چەند كەسێك دەسگیركراون كە ناسنامەی خەشدی شەعبیان هەڵگرتووە.\nبۆیە ماردینی بۆ رۆژنامەی دیترۆیت جەختدەكاتەوە كە ئەو گروپانە لە دەرەوەی یاسا و رێسا كاردەكەن بۆیە هێزە سەربازییەكانی عێراق ئەتوانن كۆتاییان پێبهێنن.\nبەڵام سەرچاوە هەواڵگرییەكەی عیراق ئەوە دەخاتەروو كە زیادبوونی هێرشەكان ئەوەمان پێدەڵێت و سەلمێنەری ئەوەن كە هێزە شیعەكان ئەیانەوێت وا پیشانی كازمی بدەن كە ناتوانێت كۆتایی بە حەشدی شەعبی بهێنێت.\nبەپێی راپۆرتەكەی رۆژنامەی سترەیت تایم، كازمی بە هەموو شێوەیەك زیاتر لە ئەمەریكا نزیكترە لە هەموو سەرۆك وەزیرانەكانی پێشووی خۆی بە نوری مالیكی-یشەوە، هەر بۆیە توڕەیی دروستكردووە لەنێو گروپە شیعەكاندا و بەر لە سەردانەكەشی رۆژی 16ی ئاب كۆبوونەوەیەكی كردووە لەگەڵ سەركردە دیارەكانی شیعە و پەیامی خۆیانیان پێ راگەیاندووە.\nكازمی توانیویەتی لە رابردوودا هەندێك خواستی ئەمەریكا لەدەروازە سنوورییەكانی خواری عیراق لە نێوان وڵاتەكەی و ئیران، جێبەجێ بكات لەنێویاندا گۆڕینی ئەو هێزە نایاساییە شیعانەی كە خاڵە سنوورییەكانیان كۆنترۆڵ كردبوو.\nعێراقییەكان پێیان وایە دۆخی عیراق لە ئێستادا وەك دۆخی 2003 و 2004ی لێهاتۆتەوە بۆ هێزەكانی ئەمەریكا.\nلەنێو ئەم بارگرانییەدا بۆ ئەمەریكییەكان، كازمی سەردانی ئەمەریكا دەكات و لەگەڵ سەرۆك ترەمپ كۆدەبێتەوە كە دەشێت داواكانی ئەمەریكا هێندە قورس بێت زەحمەت بێت بە كازمی جێبەجێبكرێت.\nرۆژنامەی زە واشنتۆن پۆست ئاشكرای كردووە كە یەكێك لە تەوەرە گرنگەكانی نێوان ترەمپ و كازمی پەیوەندی نێوان ئیسرائیل - عیراقە. كە ئەمە تەوەرەیەكی سەرەكی گفتووگۆكەیانە، چونكە ئیسرائیل لەدوای رێكەوتنی لەگەڵ ئیماراتی عەرەبی دەیەوێت زۆرترین رێكەوتن لەگەڵ وڵاتانی خۆرهەڵاتی ناوەڕاست بكات.\nهەموو ئەو دەوڵەتانەی نەیار و یاری ئیرانن، دەیەوێت لەرێگەی فشاری ئەمریكاوە بیانهێنێتە سەر مێزی گفتووگۆ تا كۆتایی بە پەلكێشی ئێران بهێنیت.\nخاڵێكی تر مەسەلەی دارایی و ئابوری و وەبەرهێنانە لە عیراقدا. عیراق ئێستا بە قۆناغی كۆرۆنا ڤایرۆس-دا تێدەپەڕێت. پسپۆرانی ئابوری پێیانوایە لە ئایندەیەكی نزیكدا دوور نییە عیراق تووشی قەیرانی دارایی ببێتەوە بۆیە دوور نییە عیراق پەنا بەرێتە بەر قەرز و بۆ ئەوەش تەنیا ئەمەریكا ئەتوانێت رێگەی بۆ خۆش بكات. بۆیە دەشێت لەنێو رێكەوتنەكەدا ئەم خاڵە جێگەی بكرێتەوە.\nعێراق دوای چەند ساڵ لە خوێنڕشتن و ماڵوێرانی، كەچی هێزە سیاسییەكانی سەر گۆڕەپانی ئەم وڵاتە هێشتا ناتوانن درك بە گرنگی ئەمەریكا بكەن بۆ وڵاتەكەیان.\nکێن ئەوانەی توشی زەهایمەر دەبن و هۆکارەکانی توشبونى چین؟\nمێژوی زیاد لەنیو سەدەی نەتەوەیەک، لەبیرەوەری سەرکردەکانەوە بابەتی دۆسیەی ئەمجارەمانە\nڕۆحی پاکی سنەوبەرەکان\nئەوەی دوژمنان نەیانبڕیەوە ئەمان دەیسوتێنن


هونه‌رمه‌ندی شێوه‌كار و كاریكاتێریستی جیهانی هه‌ندرێن خۆشناو كاریكاتێره‌كانی له شه‌نگهای نمایش كرد.. پۆڵا قاسم – هه‌ولێر\nله رۆژی 31/1 ی ئه‌مساڵ كه ده‌كاته‌ی سه‌ری ساڵی چینی، به‌م بۆنه‌یه‌وه له شاری شه‌نگهای له وڵاتی چین فێستیڤاڵێكی گه‌وره‌ی كاریكاتێریی و كارتۆنی سازكرا، كوردیش له به‌شداریكردن له‌م بۆنه‌یه هونه‌رییه كاریكاتێرییه نێوده‌وڵه‌تیه بێبه‌ش نه‌بوو، ئه‌ویش له رێی هونه‌رمه‌ندی كاریكاتێریستی ناسراومان هه‌ندرێن خۆشناوه‌وه بوو.\nهه‌ندرێن خۆشناو سه‌باره‌ت به چۆنیه‌تی به‌شداریكردنی له‌م بۆنه‌یه‌دا ووتی: ئه‌م فێستیڤاڵه 12ـه‌مین ساڵه سازده‌كرێت، هه‌ر جاره‌ی له شارێك له گه‌وره شاره‌كانی چین، ئه‌م ساڵ له شه‌نگهای سازكرا، مانگێك له‌مه‌وبه‌ر هونه‌رمه‌ندی ناسراوی چینی "جیانگ لی دۆنگ"كه سه‌رۆكی رێكخراوی كاریكاتێریستانی سه‌ربه‌خۆیه له چین، ئیمێلێكی بۆ ناردم سه‌باره‌ت به به‌شداریكردن له‌م فێستیڤاڵه و مه‌رجه‌كانی به‌شداریكردنیشی بۆ ناردم منیش به خۆشحاڵیه‌وه داوه‌ته‌كه‌م قبوڵكرد و دوای ماوه‌یه‌ك كاره‌كانم ئاماده‌كرد. ئه‌مه‌ش "31"ـه‌مین چاڵاكی و به‌شداری نێوده‌وڵه‌تیه كه ئه‌نجامی بده‌م.\nسه‌باره‌ت به مه‌رجه‌كانی به‌شداریكردن له‌م فێستیڤاڵه كاریكاتێرییه هه‌ندرێن خۆشناو ووتی: فێستیڤاڵه‌كه بریتی بوو له دوو ته‌وه‌ری سه‌ره‌كی یه‌كه‌میان كاریكاتێر و دووه‌میان كارتۆن. ته‌وه‌ری كارتۆن بریتی بوو له پیسبوونی ژینگه، قه‌ده‌غه‌كردنی جگه‌ره‌كێشان و ته‌وه‌ری سه‌ربه‌ست. ته‌وه‌ری كاریكاتێریش بریتی بوو له سه‌رۆكه به‌ناوبانگه‌كانی وڵاتان، ئه‌ستێره‌كانی سینه‌ما، ئه‌ستێره‌كانی وه‌رزش و ئه‌ستێره‌كانی كۆمیدیا. منیش به چه‌ندین تابلۆی كاریكاتێریی و كارتۆنی له هه‌موو بواره‌كاندا به‌شداریم كرد.\nسه‌باره‌ت به شێواز و ستایلی كاره‌كانیش خۆشناو ووتی: له زۆربه‌ی بۆنه هونه‌رییه نێوده‌وڵه‌تیه‌كان هونه‌رمه‌ندان ئازادن له هه‌ڵبژاردنی شێوازی كاركردن، جا چ شێوازی كاركردنی كلاسیكی كۆن ره‌ش و سپی یان ره‌نگی بێت، یان شێوازی نوێی سه‌رده‌میانه‌ی دیجیتاڵی یان ئیلیستره‌یته‌ر بێت، گرنگ ئه‌وه‌یه كاره‌كه له ئاستێكی وا بێت كه بگونجێت له‌گه‌ڵ ئاستی ئه‌م بۆنه‌یه هونه‌رییه جیهانییه، به قه‌باره و دیقه‌ی دیاریكراوه‌وه.


فەزای ئاشنا - قەڵەم\nتاریخ ایجاد در جمعه, 19 شهریور 1400 07:16\nدیارە ئەزموون و هەگبەی ژیان لای کەسەکان جۆراوجۆرن و مەرج نیە هەموو بە یەک رادە لە گەڵ دەقێک پێوەندی بەرقەراربکەن، بەڵام ئەمە نابێتە هۆی سڕینەوەی ئەم تایبەتمەندییەی چیرۆک.\nئەوەی گرینگە کاکڵی دیاردەکانە کە چیرۆک دەبێ هەڵگری بێت. هەتا ئەم کاکڵە لە دەقدا بەرجەستەتر بێت، خوێنەر زیاتر سەرنجی بۆ دەچێ. لە راستیدا گێڕانەوە بیانووە بۆ دەربڕینی ئەم کاکڵە.\nچیرۆکی باش، پێکهێنەری قووڵاییە لە روانگە و لە هەستی خوێنەردا، وەها کە دەتوانین باس لە دوو کەسایەتی لە هەمان کەسدا بکەین: یەکی پێش و یەکی پاش.\n١٠ مانگی نۆی ٢٠٢١


پیاوێك كەسنوورەكانى تێك شكاند….نوسینى تێكۆشەرخالید – Denegkan\nپیاوێك كەسنوورەكانى تێك شكاند….نوسینى تێكۆشەرخالید\nپیاوێك كەسنوورەكانى تێك شكاند\nمرۆڤێك لەوسەرى دونیاوە قەڵەمەكەى هەمیشە هەناسە دەدات.نووسەرێك لەوسەرى دونیاوە هێشتا دەنگى ئەفسونى هەركاریگەرەو دەگاتەئەم نەوەیە،(كەسەبلیمەتەكان دەچنەڕوحى نەوەكانەوە)،لەئەنجامیشدادیرۆك دەبێتەگەواهى دەرى ئەم ووتەیەى من،یوسف عیزەدین یەكێكە لەونووسەرە ناوازانەى میهرەبانییەكەى دەمانخاتە گوومانەوە،مرۆڤێك كەیل لەنهێنى ئەوسەرەڕاى ئەوەى بەدووى نهێنییەكانى (نهێنى )خۆیدادەگەڕێت!\nلەهەمانكاتدا خۆیشى پڕلەنهێنى شیكى!(هەمیشە گەڕان بەدواى دۆزینەوەى نهێنییەكانیشدا ماندوومان دەكەن ،گرنگ ئەوەیە ئێمە چێژلەو ماندووبوونەیش ببینین،ئاخر هەتاوەكوچێژلەماندووبوونەكە نەبینین ئەوائەوكات دۆزینەوەى نهێنییەكان( جا لە مرۆڤێكدا بێت یاخود دەق(تیكست) )ێكدا گرنگییەكى ئەوتۆیان نابێت،ئەوەى لێرەدا جێگەى ئاماژەپێكردنە بڵاوبوونەوەى دراسەیەكى قوڵ و بەچێژى م.یوسف عیزەدین بوو ئەو پیاوەى كە سنوورەكانى تێك شكاندو ئیتر ئەو جیاوازییەى نەهێشت لەنێوان ئەم كە خزمە و ئەو كە وەك تەنهاترین مەخلوقە فرمیسكەكانى بەیان دەكات، ئەو كەوەكو خۆى لەسەرەتادا نوسیوێتى (سەرەتایەك بۆخوێندنەوەى نەخوێنراوەكان)یوسف عیزەدین لەم دیراسەیەدا كە لە ماڵپەڕى كڵاورۆژنە بڵاوبۆتەوە زۆر بەووردى باسى ئەو تەوژمە شیعریەى گەنجان دەكات و لەناویاندا ناوى كۆمەڵێك نووسەر دەهێنێت كە ئاگادارى نووسینەكانیانەو بەدەنگ ناویان دەبات ئەو پێشى وایە هەموو ئەونووسەرانەى كەناوى هێناون لەناویشیاندا كۆمەڵكى تر هەن كە هەڵگرى توانستەكانى بەردەوام بوونن بەڵام ئەم لێى بىَ ئاگان سەربارى خسوسیات و جیاوازى هەریەكەیان لەوى تر، دەتوانم بڵێم یوسف عیزەدیین بە یەكەم كەس دادەنرێت لە ئەدەبى كوردیدا.كەوابەجدییەتەوەئاوڕلەوگەنجەنوسەرانە واتە(نووسەرانى ئەم جیلەنوێیە)بداتەوەو تێكستەكانیان بخاتە بەر لێكۆڵینەوە وخوێندنەوە بۆهەریەكەیان بكات لەلایەك ئەمە جێگاى دەست خۆشییەو لەلایەكىتر ئەمە دەوڵەمەندكردنى بوارى ڕەخنەوئەدەبى كوردییە كە ساڵەهاى ساڵەلەستایشكردنى چەند نانووسەرێك تێناپەڕێت،وەلىَ مخابن رەخنەولێكۆلینەوەى كوردى لەدەمى ئاویلكەداندایە،ئەو نووسەرانەى خەریكى رەخنەو لێكۆڵینەوەن لەسەر بنچینەى خزم خزمێنە دەنوووسن ،لەرووى ئاوڕدانەوەشیان لە چینى گەنج مردوون ،بەومانایەى ئەوكاتانە زیندوون كەبرادەرێكى نانووسەر لەبەرامبەر لەسەر نووسینێك دەعوەتێكى نادى وەكو كارتێك بەكاردەهێنێت ،ئیدى كاكى نووسەرى رەخنەگرى مردوو زیندوودەبێتەوەو هەر بەدەم ڕێگاوەبۆبرادەرە چاوشینەكەى دیراسەیەكى بىَ وێنە دەنەخشێنىَ،جامەگەر كەسانێكى نووسەرى وەكو م.یوسف عیزەدین قۆڵى لىَ هەڵماڵن وتەكانێك بەم بىَ ئەدەبییەى رەخنەو لێكۆڵینەوەى ئەدەبى گرتۆتەوە لىَ بدەن،ئیتر بمێنن بە خێر\nPrevious ده‌بێ چیتر پێڵاو نه‌که‌ینه پێ!!….ته‌حسین عوسمان\nNext لەنێوان ( ئەو ) و ( من ) دا …!…سەروەر كەریم


خۆرەگەلێک، جڤاکی کوردستان بنکۆڵ دەکەن سێیەم\n ڕەشایی، پتر بە جەماوەر و خەڵکە گشتییەکە دەگوترێ، لێ لە ئاوایی و جڤاکی کشتوکاڵیدا بەو گوندنشیانە دەگورتێ، کە خاوەنی زەویوزار نین و کشتوکاڵ ناکەن، بەڵکە لەنێو گونددا کاری: شوانی، گاوانی، مڵۆچنین، جووتیاری، قوڕکاری، پاککردنەوەی جۆگەی ئاو، بیرهەڵکەندن و تەنانەت نۆکەریی دەکەن.\n سوعلووک، بەعەرەبی"صعلوك"، واتە: هەژارێک، کە خاوەنی هیچ نییە. ئەم وشەیە لە عەرەبیدا، پێوەندی بە بزاڤی ڕزگاربوون لە هەژاری هەیە، وەک سوعلووکەکان لەسەردەمی جاهیلییەتی پێش ئیسلامدا دایانهێنا و عوروە کوڕی وەرد(عروة بن الورد)، کە ساڵی ٥٩٤ی.ز مردووە و بە میری سوعلووکان بەناوێ بوو، ڕێبەری ئەو بزاڤە و ئەو خەڵکە سوعلووکانە بوو.\n دیوانی قانع، شاعیری چەوساوەکانی کوردستان، کۆکردنەوەی بورهان قانع، بانیز، 2016، ل151.\n سەرچاوەی پێشوو، ل 228.


لە ئازادکردنی ڕەققە 600 شەڕڤانی ژن شەهید بوون\nوتەبێژی یەپەژە ڕایدەگەێنێت "لە میانەی شەڕەکانی ڕزگارکردنی شاری ڕەققەدا ٦٠٠ شەڕڤانی ژن کوژراون.\nئەمڕۆ پێنج‌شەممە نەسرین عەبدوڵڵا وتەبێژی یەکینەکانی پاراستنی ژنان (یەپەژە) لە لێدوانێکی ڕۆژنامەوانیدا ڕایگەیاند "لە میانەی شەڕەکانی ڕزگارکردنی پارێزگای ڕەققەی باکوری سوریا لە داعش ٦٠٠ شەڕڤانی ژن گیانیان لەدەستداوە".\nنەسرین عەبدوڵا ئاماژەی بەوەشدا "ئەو ژنە شەڕڤانانەی بەشداریـیان لە ئۆپەراسیۆنە لەشکریـیەکانی دژی داعش کردبوو تەنیا کورد نەبوون، بەڵکو عەرەب و بیانیشیان لە نێودابوو و هەندێکیشیان گیانیان لەدەستداوە".\nوتەبێژی یەکینەکانی پاراستنی ژنان باسی لەوەش کردوە "ژمارەیەک لە کچان و ژنانی عەرەبی ڕەققە هاتوونەتە نێو ڕیزەکانی یەپەژەوە تاوەکو شەڕی داعش و گروپە تێرۆرستیـیەکانی دیکە بکەن".\nجێی ئاماژەیە لە مانگی دەی ساڵی ڕابردوو هێزەکانی سوریای دیموکرات بە پاڵپشتی هێزی تایبەتی ئەمەریکا و هێرشی ئاسمانی هاوپەیمانێتی نێودەوڵەتی شاری ڕەققەیان بە تەواوی لە داعش ڕزگارکرد. مەزەندەدەکرێت بە هەزاران چەکداری داعش لە میانەی ئۆپـەراسیۆنەکەدا کوژرابن.\n230 جار خوێندراوه‌ته‌وه\nکۆی سه‌ردان: 17631340


ماڵپەری فیردەوس | حوکمی تاخیر کردنی قەزاکردنەوەی ڕۆژووی ڕەمەزان تا ڕەمەزانێکی تر ؟\nسەردێری پرسیار:حوکمی تاخیر کردنی قەزاکردنەوەی ڕۆژووی ڕەمەزان تا ڕەمەزانێکی تر ؟\nبەرواری دانان :2018-10-07 کۆدی پرسیار:319\nپرسیار // ئایا ئافرەت تاوانبار دەبێت ئەگەر ڕۆژووی مانگی ڕەمەزان لەسەر بێت نەگرێتەوە هەتا ڕەمەزانێکی تری بەسەری دادێت ؟\nوەلام // هەموو زانایان یەک دەنگن هەر کەسێک ڕۆژووی ڕەمەزان بشکێنێک دەبێت بگرێتەوە پێش ئەوەی مانگێکی تری ڕەمەزان بەسەری دابێت .\nعن عَائِشَةَ رَضِيَ اللَّهُ عَنْهَا قالت : ( كَانَ يَكُونُ عَلَيَّ الصَّوْمُ مِنْ رَمَضَانَ ، فَمَا أَسْتَطِيعُ أَنْ أَقْضِيَهُ إِلا فِي شَعْبَانَ ، وَذَلِكَ لِمَكَانِ رَسُولِ اللَّهِ صَلَّى اللَّهُ عَلَيْهِ وَسَلَّمَ ) . رواه البخاري (۱۹٥۰) ، ومسلم (۱۱٤٦)\nواتە : عائشە خوا لێی ڕازی بێت دەفەرمووێت : (( من ڕۆژووی ڕەمەزانم لەسەر بوو ، نەم دەتوانی بگرمەوە ئیلا لە مانگی شەعبان نەبێت ، ئەمەشیان لەبەر پێغەمبەر خوا بوو کە نەمدەتوانی بگرمەوە .\nابن عثیمین ڕەحمەتی خوای لێ بێت دەفەرمووێت : (( تاخیر کردنی ڕۆژووی مانگی ڕەمەزان هەتا مانگێکی تری ڕەمەزان نابێت کە ئەمە بەناو بانگە لە ناو زانایان ، چونکە عائشە دەفەرمووێت : " كان يكون عليّ الصوم من رمضان فلا أستطيع أن أقضيه إلا في شعبان" ئەمە بەلگەیە کە ڕوخسەت نییە هەتا ڕەمەزانی دووەم ، ئەگەر ڕۆژوو دوا بخات هەتا ڕەمەزانێکی تر بئ عوزر ئەوە تاوانبار دەبێت ، وە لەسەری واجبە دەست پێشخەری بکات لە گرتنەوەی دوای ڕەمەزانی دووەم .\nجیاوازی هەیە ئایا دەبێت ئیلا خواردنیش بدات یان نە ؟\nوتەی ڕاست واجب نییە خواردن بدات ، چونکە خوای گەورە دەفەرمووێت : (( وَمَن كَانَ مَرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ يُرِيدُ اللَّهُ بِكُمُ الْيُسْرَ وَلاَ يُرِيدُ بِكُمُ الْعُسْرَ وَلِتُكْمِلُواْ الْعِدَّةَ وَلِتُكَبِّرُواْ اللَّهَ عَلَىٰ مَا هَدَاكُمْ وَلَعَلَّكُمْ تَشْكُرُونَ )) خوای گەورە هیچی لەسەر واجب نەکردووە ئیلا ڕوژوو گرتنەوە نەبێت . )) مجموعە فتاوی ابن عثیمین ج۱۹\nزانایان دەلێن تاخیر کردنی ڕۆژووی مانگی ڕەمەزان هەتا مانگێکی تری ڕەمەزان ئەم دوو حالەتانەن :\nحالەتی یەکەم // ئەگەر عوزری هەبوو لە تاخیر کردن ، نموونە : یەکێک نەخۆش بوو هەتا مانگێکی تری ڕەمەزان ، ئەمەیان تاوانی لەسەر نییە بەلکو تەنها ئەو ڕۆژووانە دەگرێتەوە کە شکاندوویەتی .\nحالەتی دووەم // ئەگەر عوزری نەبوو لە تاخیر کردن ئەمەیان تاوانبار دەبێت ، وە هەموو زانایان یەک دەنگن کە دەبێت ڕۆژوو بگرێتەوە بەلام جیاوازی لەوەدایە ئایا ئیلا دەبێت لەگەڵ هەر ڕۆژوویەک خواردنیش بدات یان نە ؟ دوو وتە هەیە :\nیەکەم : هەندێک زانا دەلێن دەبێت خواردنیش بدات لەگەڵ هەر ڕۆژوویێک ، کە ئەمە وتەی مالک ، شافعی ، احمد ، ........ ، هتد ، بەلگە :\n(۱) لە هەندێک هاوەڵان نقل کراوە کە دەبێت خواردن بدەیت ، لەوانە ابو هریرة و ابن عباس .\nدووەم : هەندێک زانا دەلێن تەنها ڕۆژوو گرتنەوەی لەسەرە خواردنی لەسەر نییە ، کە ئەمە وتەی ابو حنیفە ، بخاری ، ابن عثیمین ، ....... هتد ، بەلگە :\n(۱) خوای گەورە دەفەرمووێت : (( وَمَنْ كَانَ مَرِيضًا أَوْ عَلَى سَفَرٍ فَعِدَّةٌ مِنْ أَيَّامٍ أُخَرَ (۱٨٥) )) البقرة .\nواتە : هەر کەسێک نەخۆش بێت یان لەسەفەر بێت با ڕۆژێکی تر بگرێتەوە .\nلەم ئایەتە تەنها باسی ڕۆژوو گرتنەوەی کردووە باسی خواردنی نەکردووە ، بەلگەیە کە تەنها ڕۆژوو گرتنەوە لەسەر یەتی .\nابن عثیمین ڕەحمەتی خوای لێ بێت دەفەرمووێت : (( وتەی هاوەڵان لەم بابەتە بۆ ئەوەی بلێی بەلگەیە جێگای تێڕوانینە ئەگەر پێچەوانەی قورئان بێت ، ئەم خواردن دانە پێچەوانەی قورئانە ، چونکە خوای گەورە هیچی تری واجب نەکردووە ئیلا گرتنەوەی ڕۆژوویێکی تر نەبێت ، هیچی تری واجب نەکردووە لەسەر ئەمە ، کەواتە لەسەر ئەوە ئێمە کەس پابەند ناکەین بە شتێک خوای گەورە فەرمانی پێ نەکردبێت ئیلا بە بەلگە نەبێت ، ئەوەی لە ابو هریرة ابن عباس نقل کراوه وەک سونەت وایە خواردن بدەیت نەک واجب بێت خواردنیش بدەیت ، ........ )) شرح الممتع ج٦ لاپەڕە ٤٥۱\n(۱) هەموو زانایان یەک دەنگن هەر کەسێک ڕۆژووی ڕەمەزان بشکێنێک دەبێت بگرێتەوە پێش ئەوەی مانگێکی تری ڕەمەزان بەسەری دابێت .\n(۲) ئەگەر عوزری هەبوو لە تاخیر کردن ، نموونە : یەکێک نەخۆش بوو هەتا مانگێکی تری ڕەمەزان ، ئەمەیان تاوانی لەسەر نییە بەلکو تەنها ئەو ڕۆژووانە دەگرێتەوە کە شکاندوویەتی .\n(۳) ئەگەر عوزری نەبوو لە تاخیر کردن ئەمەیان تاوانبار دەبێت ، وە هەموو زانایان یەک دەنگن کە دەبێت ڕۆژوو بگرێتەوە ، بەلام جیاوازی لەوە دایە ئایا خواردنیش دەدات یان نە ، وتەی ڕاست خواردن دان واجب نییە لەسەری بەلکو دەلێن سونەتە .


پێدەچێت كردنەوەی دەرگای گفتوگۆ لەلایەن عێراق و وڵاتانی دراوسێوە بەڕوی حكومەتی هەرێمی كوردستاندا ئابوری هەرێمی كوردستان ببوژێنێتەوە. شارەزایەتی بواری ئابوریش دەڵێت "تاكە بەربەستی بەردەم رێككەوتنی بەغداو هەولێر، قەرزەكانی سەر هەرێمی كوردستانە.”\nلەسەرەتای ئەم مانگەدا عێراق ژمارە حسابێكی بانكی بەناوی حكومەتی هەرێمی كوردستانەوە بۆ موچەو شایستە داراییەكانی هەرێم بەبڕی 450 ملیار دینار كردۆتەوەو لیژنە تایبەتمەندەكانیش لەدوا قۆناغەكانی وردبینیكردنی موچەی موچەخۆرانی هەردو وەزارەتی تەندروستی و پەروەردەی هەرێمدان. لەو چوارچێوەیەشدا تیمەكانی وردبینی چاودێری دارایی عێراق كە لە 16 وردبین پێكهاتون و بەسەر چوار تیمدا دابەشبون گەیشتنە هەرێمی كوردستان بەمەبەستی سەردانكردنی هەردو وەزارەتی تەندروستی و پەروەردە بەشێوەیەكی مەیدانی.


جێگرى سوپاسالارى پێشمەرگە ڕایگەیاند، هێزەکانى حەفتا و هەشتاى یەکێتى و پارتى خەریکى خۆڕێکسختنەوەن بۆ ئەوەى بچنە چوارچێوەى وەزارەتى پێشمەرگەوە و هاوکات سەرۆکایەتى هەرێم کار بۆ پێکهێنانى چەند فەرماندەییەک دەکات.\nلیوا قارەمان کەمال، جێگرى سوپاسالارى پێشمەرگە (دووشەممە 12ى تەمموزى 2021) بە ماڵپەڕی فەرمیی پارتی ڕایگەیاند، لەساڵى ڕابردووەوە وەزارەتى پێشمەرگە ئاگادارى هەردوو هێزی یەکەکانی حەفتا و هەشتای کردووە بۆ ئەوەى هەنگاوەکانیان دەستپێبکەن و بخرێنە سەر وەزارەت لەقۆناغى یەکەم و دواتریش بەرەو یەکگرتنەوە لەچوارچێوەى وەزارەتى پێشمەرگەدا.\nئاماژەی بەوەشکردووە، شێوەی پێکھاتەی ئەو ھێزانە وەک وەزارەتی پێشمەرگە نییە و سەرەتا دەبێت خۆیان لەگەڵ سیستمی ھێزەکانی سەربە وەزارەت بگونجێنن، ئینجا دەست بە پرۆسەی یەکخستنەوەیان بکرێت.\nجێگری سوپا سالاری پێشمەرگە باسى لەوەش کردووە، لە ئێستادا ھەردوو یەکەی حەفتا و ھەشتا خەریکی رێکخستنەوەی ھێزەکانیانن، تا وەک لیواکانی سەر بە وەزارەت رێکبخرێن.\nلەبارەى شێوازى پێکهێنانەوەى هێزەکان لەناو وەزارەتى پێشمەرگەدا، لیوا قارەمان ئەوەى خستووەتەڕوو، ھاتنی ئەو ھەموو لیوایەی پێشمەرگە بۆ سەر وەزارەتی پێشمەرگە و کۆنتڕۆڵکردنیان ئاسان نییە، لەبەر ئەوەش پێویستە لە کاتێکی زوودا چەند فەرماندەییەک دروست بکرێن، ئەو بابەتە ئێستا لە سەرۆکایەتی ھەرێمی کوردستانە، تا بزانرێت ژمارەیان چەند دەبێت و پێکھاتەیان چۆن دەبێت.\nئەو بەرپرسە باڵایەى وەزارەتى پێشمەرگە ئەوەشى ڕوونکردووەتەوە، هێزى پشتوانى (1) خراوەتە سەر وەزارەتى پێشمەرگە و فەرمانەکەش لەسەرۆکایەتى ئەنجومەنى وەزیرانەوە دەرچووە و هێزى پشتیوانى (2)ش بڕیارى لەسەر دراوە بخرێتـە سەر وەزارەتى پێشمەرگە و نوسراوەکەى ئەوانیش دەرکراوە.


📊 لە هەرێمی کوردستان زیاتر لە 25 هەزار کۆمپانیای بیانی و سێ هەزار و 250 کۆمپانیای خۆماڵی لە بەڕێوەبەرایەتی تۆماری کۆمپانیاکانی وەزارەتی بازرگانی و پیشەسازیی هەرێم تۆمارکراون | پۆل: ئامار و راپرسی | زمانی بابەت: 🏳 کوردیی ناوەڕاست\nلە هەرێمی کوردستان زیاتر لە 25 هەزار کۆمپانیای بیانی و سێ هەزار و 250 کۆمپانیای خۆماڵی لە بەڕێوەبەرا\nسەرۆکی یەکێتی ژوورەکانی بازرگانی و پیشەسازییەکانی هەرێم ئاشکرای دەکات، ئه و کۆمپانیایانەی کە بەهۆی قەیرانی دارایی و شەڕی داعش کوردستانیان جێهێشتووە دەگەڕێنەوە هەرێم.\nدارا جەلیل خەیات، سەرۆکی یەکێتی ژوورە بازرگانی و پیشەسازییەکانی هەرێم بە دواڕۆژی راگەیاند باڵێوزی رۆمانیا لە عێراق سەردانی ژووری بارزگانی و پیشەسازیی هەرێمی کردو داوایکرد، ئاسانکارییان بۆ بکرێت تا جارێکی تر بگەڕێنەوە هەرێمی کوردستان و کارەکانیان دەستپێبکەنەوە.\nوتیشی جگە له و وڵاتە، کۆمپانیا بیانییەکانی زۆربەی وڵاتان کە هەرێمیان جێهێشتبوو گەڕاونەتەوە هەرێمی کوردستان و کاری خۆیان دەکەن.\nسەرۆکی ژوورە بازرگانی و پیشەسازییەکان، ئاماژەی بەوەشکرد گەڕانەوەی ئه و کۆمپانیانە بەهۆی نەمانی داعش و باشتربوونی دۆخی دارایی و هەرێم و ئاسایی بوونەوەی پەیوەندییەکانی نێوان هەرێم و بەغدایە.\nلە هەرێمی کوردستان زیاتر لە 25 هەزار کۆمپانیای بیانی و سێ هەزار و 250 کۆمپانیای خۆماڵی لە بەڕێوەبەرایەتی تۆماری کۆمپانیاکانی وەزارەتی بازرگانی و پیشەسازیی هەرێم تۆمارکراون.\nهاوکات بەپێی ئامارێکی وەزارەتی بازرگانی و پیشەسازی هەرێم، بەهۆی قەیرانی دارایی و دروستبوونی شەڕی داعش زیاتر لە پێنج هەزار و 135 کۆمپانیای بیانی هەرێمی کوردستانیان جێهشتووە، بەڵام لە ئێستادا بەشێکی زۆریان گەڕاوەتەوە و زیاتر لە 150 کۆمپانیاش لقەکانیان لە هەرێم کردۆتەوە.\n➕ ئەم بابەتە لەلایەن: (هاوڕێ باخەوان)ەوە لە: Jun 20 2018 8:57AM تۆمارکراوە\n📊 وەزارەتی بازرگانی عێراق: زیاتر لە 2 ملیۆن تۆن بەرهەمی گەنمی کڕیوەتەوە | پۆل: ئامار و راپرسی | زمانی بابەت: 🏳 کوردیی ناوەڕاست\nوەزارەتی بازرگانی عێراق: زیاتر لە 2 ملیۆن تۆن بەرهەمی گەنمی کڕیوەتەوە\nوەزارەتی بازرگانی عێراق لەراگەیەندراوێکدا ئاشکرای دەکات کە بۆ ئەمساڵ 2.38 ملیۆن تۆن گەنمیان لە جوتیارانی ناوخۆی عێراق کڕیوەتەوە.\nپێشتر بەرپرسێکی باڵای وەزارەتی بازرگانی عێراق لەمانگی رابردوودا رایگەیاندبوو، کەوا توانیویانە 3 ملیۆن تۆن گەنم لەسەرەتای وەزری دورینەوەی گەنمدا لە جوتیارانی ناوخۆی عێراق بکڕنەوە.\nپێویستە بوترێت لەسەرانسەری عێراق بەهەرێمی کوردستانیشەوە، بۆ ئەم وەرزی 2017یە، 3.65 ملیۆن تۆن گەنم دووراوەتەوە.\n 📡 ماڵپەڕ | 🏳 کوردیی ناوەڕاست | ماڵپەڕی وێستگا - 02-08-2017\n➕ ئەم بابەتە لەلایەن: (هاوڕێ باخەوان)ەوە لە: Aug 2 2017 1:33PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 9 2017 3:55PM باشترکراوە\n📊 وەزارەتی بازرگانی هەرێم: 730 هەزار تەن گەنمی خەزن کراو هەیە | پۆل: ئامار و راپرسی | زمانی بابەت: 🏳 کوردیی ناوەڕاست\nوەزارەتی بازرگانی هەرێم: 730 هەزار تەن گەنمی خەزن کراو هەیە\nچەند رۆژێکە لەنێو خەڵک هەواڵی ئەوە بڵاو بۆتەوە، کە ئەمساڵ مەترسی کەمبوونی گەنم و بەروبومی دانەوێلە دەکرێت، بەهۆی ئەوەی زۆربەی زەویە کشتوکاڵیەکان لەدەست داعشه و ئەمساڵ جوتیاران ناتوانن گەنم و جۆ بچێنن، لەبەرامبەریشدا سەرچاوەیەک لەوەزارەتی بازرگانی رایدەگەیەنێت هیچ مەترسیەک نییه و سایلۆکانی هەرێم بای یەک ساڵ گەنمیان خەزن کردووە.\nسەرچاوەیەکی بەرپرس لەوەزارەتی بازرگانی و پیشەسازی حکومەتی هەرێم کە نەیویست ناوی بهێنرێت تایبەت بە خەندانی راگەیاند: "هەموو خەڵکی کوردستان دڵنیا دەکەینەوە، کەهیچ مەترسیەکی کەمبوونی گەنم و دانەوێڵەمان نییە".\nئەوسەرچاوەی ئاماژەی بەوەشکرد: "ساڵی رابردوو 750هەزار تۆن گەنم لەجوتیاران وەرگیراوه و لەسایلۆکان هەڵگیراوە ئەم بڕەش بەشی دووساڵی تری هەرێمی کوردستان دەکات، جگە لەمەش زۆربەی زەویە کشتوکاڵیەکانی کوردستان ئەمساڵ گەنم ودانەوێلەی تێدا دەچێنرێت، بۆیە هیچ مەترسیەک لەئارادانییە".\nجێی ئاماژە بۆکردنە لە ئێستادا زۆربەی ناوچەی کشتوکاڵییەکان لەژێر دەستی چەکدارانی داعشدان و بەشێک لە جوتیاران نیگەرانن لەوەی کەئەمساڵ لەگەڵ ئەوە بارانێکی باش باریووە، بەڵام ئەگەر داعش بمێنێت ئەوە ناتوانن زەویەکانیان بکێڵن.\n1. 👁 26-10-2014\n📅 رۆژی دەرچوون: 26-10-2014\n➕ ئەم بابەتە لەلایەن: (هاوڕێ باخەوان)ەوە لە: Oct 26 2014 11:34AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 26 2014 11:35AM باشترکراوە\n🏢 وەزارەتی بازرگانی و پیشەسازی | پۆل: فەرمانگەکان | زمانی بابەت: 🏳 کوردیی ناوەڕاست\n3. 👁 ئاماری کارگە و مۆڵەتی دامەزراندنی کارگە لە باشووری کوردستان (2018 و 2019)\n4. 👁 ئاڵوگۆڕی بازرگانیی نێوان هەرێمی کوردستان و تورکیا 20% زیادیکردووە\n5. 👁 خواست لەسەر خۆراک لە باشووری کوردستان لە دوای بڵاوبوونەوەی کۆرۆنا\n6. 👁 خەرجیی وەزارەتی بازرگانی لە داهاتی زیاترە\n7. 👁 ساڵانە بایی 500 ملیۆن دۆلار فەرش و موکێت دەهێنرێتە کوردستان\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 25 2020 10:36PM باشترکراوە\n👁 ئەم بابەتە 3,930 جار بینراوە\n📷 فایلی وێنە 1.0.1 47 KB Jan 12 2018 9:17AM بەناز جۆڵا\n📝 وەزارەتی بازرگانی و پیشەسازی رێنمایی نوێی بۆ کۆگاکانی خۆراک دەرکرد | پۆل: بەڵگەنامەکان | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (بەناز جۆڵا)ەوە لە: Feb 3 2020 10:56AM تۆمارکراوە\n👁 ئەم بابەتە 323 جار بینراوە\n📷 فایلی وێنە 1.0.1 78 KB Feb 3 2020 10:57AM بەناز جۆڵا\n📊 وەزارەتی بازرگانی: ساڵی رابردوو بە بەهای 1.2 ملیار دۆلار جگەرە و تووتن هاوردەی کوردستان کراوە | پۆل: ئامار و راپرسی | زمانی بابەت: 🏳 کوردیی ناوەڕاست\nوەزارەتی بازرگانی: ساڵی رابردوو بە بەهای 1.2 ملیار دۆلار جگەرە و تووتن هاور...\nکێڵگە تووتنەکانی مزوری باڵان لە دەڤەری بارزان، ئەمساڵ نزیکەی 30 دۆنمی بە تووتن داچێنراوە. شاکر سلێمان دوای 30 ساڵ دابڕان، دوو ساڵە دەستی بە داچاندنی تووتن کردووەتەوە، ئەمساڵ چوار دۆنم زەویی بە سێ جۆر تووتنی بۆنداری خاڵدار، گرژە و قۆچە داچاندووە، ساڵی رابردوو 700 کیلۆ تووتنی فرۆشتووە.\nشاکر سلێمان دەڵێت لە چوار دۆنم 300 بۆ 600 کیلۆ تووتنی چاک بەرهەمدەهێندرێت، داهاتیشی بەپێی ساڵە و لە دوو دەفتەر دۆلار بۆ سێ دەفتەر دۆلارت بۆ دەمێنێتەوە، ساڵی رابردوو زۆر باش بوو.\nتووتن تێچووی کەم و قازانجی باشە، رۆژانە بەپێی زەردبوونی گەڵاکە چنینەوەی دەستپێدەکات و لەسەر کێڵگەکانیان دەیفرۆشن.\nبەرەڤان زۆرگڤانی جووتیارە و دەڵێت لێرە دێن و تووتنەکەمان لێ دەکڕن، ئێستا زۆر کەس هەوڵیداوە تووتنی بۆ هەڵبگرین، تووتنەکەمان سێ جۆرە، باش، باشترین و خراپ، نرخەکەشیان بەپێی جۆرەکانیان لە 50 هەزار دینارەوە دەستپێدەکات تاوەکو 300 دۆلار.\nبەرهەمی تووتن لە هەرێمی کوردستاندا لە ساڵی 1980 بەشێوەیەک بوو کە هەزار و 600 گوندی باشووری کوردستان تووتنی لێ دەچێنرا، رووبەری داچێنراوی 88 هەزار و 864 دۆنم زەوی بووە.\nلە رابردوودا تووتن بژێویی ساڵانەی 25 هەزار خێزانی باشووری کوردستانی لەسەربووە، ساڵانە 19 هەزار تۆن تووتن بەرهەمدەهێندرا. تووتنی باشووری کوردستان هەناردەی وڵاتانی تورکیا، ژاپۆن، یۆنان و ئەمریکا کراوە. بەڵام ئێستا کەمتر لە 20 هەزار دۆنم زەوی بە تووتن دادەچێندرێت.\nساڵی 1926 کارگەی جگەرە لە باشووری کوردستان دامەزراوە. دوو کارگەی جگەرە و چوار کارگەی چاککردنی تووتن لە هەرێمی کوردستان هەن، بەڵام هیچیان کارناکەن.\nساڵی رابردوو 85 هەزار تۆن جگەرە و سێ هەزار تۆن تووتن هاوردەی هەرێمی کوردستان کراون. بڕی ئه و سەرمایەی ساڵی 2019 بۆ کڕینی جگەرە و تووتن چووەتە دەرەوە یەک ملیار و 200 ملیۆن دۆلار بووە.\nلە بازاڕەکانی باشووری کوردستان، نزیکەی 30 جۆر تووتن کە لە 14 وڵات هاوردەکراون، دەفرۆشرێت. کیلۆی لە 10 هەزار دینارەوە دەستپێدەکات بۆ 500 دۆلار؛ خۆماڵییەکە پڕفرۆشترینیانە.\nمستەفا حەسەن کە فرۆشیاری تووتنە دەڵێت، کاتێک کوردستانی خۆمان تووتنی لێ نەکرێت تووتن لە دەرەوە دەهێنین، ناچارین. ئەو کەسانەی کاری تووتن دەکەن دەبێت بچن لە دەرەوە بیکڕن. ئەگەر تووتنی خۆماڵی هەبێت کڕیاری ئەو زیاترە و زۆریش لێی دەپرسن بەڵام کەمە.\nتووتن ئەو رووەکە کوشندەیە کە دەبێتە جگەرە و ساڵانە لە سەرتاسەری جیهاندا سێ ملیۆن کەس دەکوژێت.\n1. 👁 جگەرەکێشان\n➕ ئەم بابەتە لەلایەن: (رۆژ هەژار)ەوە لە: Aug 29 2020 2:44PM تۆمارکراوە\n✍ ئەم بابەتە بۆ دواجار لەلایەن: (رۆژ هەژار)ەوە لە: Aug 29 2020 2:44PM باشترکراوە


فراكسیۆنی گۆڕان لە بەغدا: ناوی ئەوانە ئاشكرا دەكەین پارەی كوردستانیان بردۆتە دەرەوە لەگەل بڕەكەی – Standard Kurd\nلەلایەن ستاندار Posted on تشرینی یه‌كه‌م 26, 2020 1380 جار بینراوە 0 سەرنج\nسه‌رۆکى فراکسیۆنى گۆڕان لە ئەنجومەنی نوێنەرانی عێراق ئاشکرای ده‌کات به‌ده‌یان ملیار دۆلار له‌عێراق و هه‌رێمى کوردستانه‌وه به‌گه‌نده‌ڵى براوه‌ته ده‌ره‌وه‌و ده‌شڵێت دەشلێت ئه‌و به‌رپرسانه‌ى پاره‌یان له‌هه‌رێم به‌گه‌نده‌ڵى بردووه‌ته ده‌ره‌وه ناوه‌کانیان ئاشکرا ده‌که‌ین و پارێزراو نابن.\nد.یوسف محەمەد، سه‌رۆکى فراکسیۆنى گۆڕان لە دیدارێكی لەگەل هاوڵاتی جه‌خت له‌وه ده‌کاته‌وه ته‌نها له‌وڵاتى سویسرا حه‌وت ملیار دۆلارى به‌رپرسانى هه‌رێم که به‌گه‌نده‌ڵى بردوویانه‌ته ئه‌و وڵاته بووونى هه‌یه‌و ده‌شڵێت به‌ڵگه‌کان له‌به‌رده‌ست دامه‌زراوه فه‌رمییه‌کانى حکومه‌تى عێراقدان…. به‌رپرسانى هه‌رێم پشکى شێریان به‌رکه‌وتووه له‌ناردنه ده‌ره‌وه‌و سپیکردنه‌وه‌ى پاره‌و هیچ که‌سێک پارێزراو نابێت و ناوه‌کانیان ئاشکرا ده‌که‌ین.\nناوبراو وتیشی:” ئه‌و پارانه‌ى براونه‌ته ده‌ره‌وه ده‌یان ملیار دۆلارن، باسى (140) ملیار دۆلار ده‌کرێت که له‌دواى 2003 له‌لایه‌ن به‌رپرسانى عێراق و هه‌رێمى کوردستانه‌وه به‌گه‌نده‌ڵى براوه‌ته ده‌ره‌وه‌و پاره‌ى میلله‌ت و خه‌ڵک بووه، به‌ڵام تا ته‌حه‌قیقى دادگا نه‌کرێت ناتوانین به‌ته‌واوه‌تى حه‌جمى ئه‌و گه‌نده‌ڵییه گه‌وره‌یه بزانین”.\nلەبارەی هەرێمی كوردستان یوسف محه‌مه‌د رایگەیاندووە:” به‌گه‌نده‌ڵى و سپى کردنه‌وه‌ى پاره له‌و (25) ملیار دۆلاره‌ى باسى ده‌که‌یت زۆر زیاتر براوه‌ته ده‌ره‌وه‌ى هه‌رێم، ته‌نها له‌نێوان کابینه‌ى شه‌شه‌م و حه‌وته‌مدا (6) ملیار دۆلارى شیرینى گرێبه‌سته نه‌وتییه‌کانى هه‌رێم له‌گه‌ڵ کۆمپانیا نه‌وتییه‌کان دیارنه‌ما”.\nبڵاوکراوەی پێشوودەسەڵاتەکانی سەرۆکی ئەمریکا\nبڵاوکراوەی نوێترهەرێمی سوننەو پەیوەندی بەکوردەوە


گرنگ – پەڕە 3 – ئەنجومەنی گەنجانی کوردستان\nسەرەتا / گرنگ (لاپەڕە 3)\nتەندروستی, گرنگ 0\nپه‌تا، هه‌ڵامه‌ت و گرژبوونى ماسولكه‌كان و چه‌ندين نه‌خۆشى تر هه‌ن كه به‌شێوه‌یه‌كى به‌رده‌وام توشى ئێمه ده‌بن له وه‌رزى سه‌رما و كه‌شه سارده‌كاندا، ڕه‌نگه زۆربه‌شمان ئه‌و پرسیاره به مێشكماندا هاتبێت “بۆچى نه‌خۆشیه‌كان له كه‌شه سارده‌كاندا زۆرترن؟ ئایا هیچ په‌یوه‌ندییه‌ك هه‌یه له‌نێوا دابه‌زینى پله‌كانى گه‌رما و توشبوون به نه‌خۆشییه‌كان؟ له‌ڕوى زانستیه‌وه له‌گه‌ڵ …\nدرۆكردن له‌گه‌ڵ خۆمان جۆرێكه له هه‌وڵدان بۆ مانه‌وه؟!\nفێرکاری, گرنگ 0\n“ئێمە بەدرۆکردن لەگەڵ خودی خۆماندا پێویستیەیەکانی داهاتوومان دەخه‌ینە گرەوی حەزە کورت خایەنەکانی ئێستامان، دەکرێت بوترێت گەشەپێدان بە کەسایەتی تەنها بریتیە لە پڕۆسەی فێربوونی درۆکردن لەگەڵ خۆدی خۆتدا ” مارک مانسەن، لە باسی گەشپێدانی خوددا 2013. هەرمرۆڤێک بەجۆرێک بیردەکاتەوە، لەمێشکیدا سیستەمێکی بیروبۆچونی جیگیری دروستکردووە. سروشتی مرۆڤ ڕێگەی نادات کامڵبێت و حەزیش …\nسه‌رۆك بازنه‌كانى سلێمانى و ده‌وروبه‌رى ئه‌نجومه‌نى گه‌نجانى كوردستان كۆبوونه‌وه\nگرنگ, نوێترین هەواڵمان 0\nكۆبوونه‌وه‌ى سه‌رۆك بازنه‌كانى ناوه‌وه و ده‌ره‌وه‌ى سلێمانى ئه‌نجومه‌نى گه‌نجانى كوردستان به سه‌رپه‌رشتى سه‌رۆكى ئه‌نجومه‌نى گه‌نجانى كوردستان له ئۆفیسى سه‌ره‌كى ئه‌نجومه‌ن له شارى سلێمانى به‌ڕێوه‌چوو. له كۆبوونه‌وه‌كه‌دا بێلان عه‌بدوڵا، سه‌رۆكى ئه‌نجومه‌نى گه‌نجانى كوردستان هه‌ستا به باسكردنى نوێترین كار و پڕۆژه‌كانى ئه‌نجومه‌ن و چه‌ند بابه‌تێكى تایبه‌ت به گه‌نجانى كوردستان، پاشان هه‌ریه‌كه …\n3 ڕێگا به‌ناوبانگه‌كه‌ى ئارى واڵك بۆ گه‌یشتن به سه‌ركه‌وتن\nئاری واڵك، یه‌كێكه له‌و نوسه‌ره به ڕه‌گه‌ز مه‌كسیكیانه‌ى كه به شێوه‌یه‌كى به‌رده‌وام له بوارى گه‌شه‌پێدانى مرۆیدا ده‌نوسێت و له نوێترین نوسینیشیدا له‌ڕێگه‌ى گێڕانه‌وه‌ى به سه‌رهاتێكى ژیانى تایبه‌تى خۆیه‌وه و خستنه‌ڕووى سێ خاڵه‌وه ئامۆژگارى گه‌نجان ده‌كان چۆن سه‌ركه‌وتوانه پڕۆژه‌كانیان پێشكه‌ش بكه‌ن. واڵك ده‌گێڕێته‌وه و ده‌ڵێت “ڕۆژێكیا له‌گه‌ڵ هاوسه‌ره‌كه‌م و دوو منداڵه …\nتیمێك له ئه‌نجومه‌نى گه‌نجانى كوردستان له‌گه‌ڵ ناجیح حه‌مه‌ئه‌مین، سه‌رۆكى ڕێكخراوى په‌ره‌پێدانى لاوانى كوردستان سه‌ر به كۆمه‌ڵى ئیسلامى له سلێمانى كۆبوونه‌وه. بێلان عه‌بدوڵا، سه‌رۆكى ئه‌نجومه‌نى گه‌نجانى كوردستانى به پێگه‌ى فه‌رمى ئه‌نجومه‌نى ڕاگه‌یاند “به مه‌به‌ستى پته‌وكردنى زياترى په‌یوه‌ندییه‌كامان له‌گه‌ڵ كۆمه‌ڵى ئیسلامى هاوشێوه‌ى سه‌رجه‌م لایه‌نه جیاوازه‌كانى كوردستان و به‌و پێیه‌شى كه ڕێكخراوى په‌ره‌پێدانى …\nڕازیبوون به شكست واتاى سه‌ركه‌وتنه\nشكست پڕۆسه‌یه‌كی تایبه‌تییه، واته له مرۆڤێكه‌وه بۆ مرۆڤێكی تر ده‌گۆڕێت. له‌وانه‌یه شكست بۆ كه‌سێك دواكه‌وتن بێت له گه‌یشتنی به شوێنی كاركردنی له‌رۆژێكدا، به‌ڵام بۆ كه‌سێكی تر به‌فیڕۆدانی ساڵێك له ته‌مه‌نی و ئه‌نجامنه‌دانی كاره‌كانی بێت. ئه‌و كه‌سانه‌ی دواكه‌وتنێكی بچووك له‌كاره‌كانیاندا به شكستێكی گه‌وره هه‌ژمارده‌كه‌ن، پێویسته هه‌وڵبده‌ن ئه‌م ترسه‌یان له‌ناوبه‌رن، له‌به‌رئه‌وه‌ی له‌راستیدا …\nتیمێكى ئه‌نجومه‌نى گه‌نجانى كوردستان له‌گه‌ڵ د.محه‌مه‌د ئه‌حمه‌د كۆبوونه‌وه\nدوێنێ چوارشه‌ممه 11ى كانونى دووه‌م تیمێك له ئه‌نجومه‌نى گه‌نجانى كوردستان به سه‌رپه‌رشتى سه‌رۆكى ئه‌نجومه‌نى گه‌نجان له‌گه‌ڵ د. محه‌مه‌د ئه‌حمه‌د، یاریده‌ده‌رى ئه‌میندارى گشتى و ئه‌ندامى مه‌كته‌بى سیاسى یه‌كگرتوو كۆبوونه‌وه. له‌باره‌ى ناوه‌ڕۆك و مه‌به‌ستى كۆبوونه‌وه‌كه‌وه ڕامان ئاسۆ، ئه‌ندامى تیمى ئه‌نجومه‌نى گه‌نجان و به‌شدار له كۆبووونه‌وه‌كه به پێگه‌ى فه‌رمى ئه‌نجومه‌نى ڕاگه‌یاند ” كۆبوونه‌وه‌مان …\nخۆت له‌و دیواره كۆمه‌ڵایه‌تیه ڕزگاربكه كه له‌ده‌ورى خۆت دروستت كردووه\nدروستكردنى دیوارێكى كۆمه‌ڵایه‌تى له‌ده‌ورى خۆمان و نه‌به‌ستنى په‌یوه‌ندى له‌گه‌ڵ ده‌وروبه‌ر و خۆحه‌شاردان له‌پاڵ ئه‌م دیواره‌دا یه‌كێكه له‌و كێشه كۆمه‌ڵایه‌تى و ده‌رونیانه ڕه‌نگه زۆرینه‌ى كۆمه‌ڵگا پێوه‌ى بناڵێنێت و هیچ هه‌ستيشى پێى نه‌كات. ئه‌گه‌ر بێینه سه‌ر نمونه كرداییه‌كان بۆ ئه‌م بابه‌ته ده‌بینین كه‌سانێك هه‌ن په‌یوه‌ستن به تیمێكى وه‌رزشى دیاریكراوه‌وه یان یاریزانێكه‌وه، …\nبڕوا بە خۆبوون لە قوتابخانە کارێکی زۆر قورسە. من هەمیشە دەترسم لەوەی پرسیار لە مامۆستاکانم بکە بۆ دووبارەکردنەوەی شتێک کە لێی تێناگه‌م. تەنەنات ئەوکاتەشی وەڵامی راستی پرسیار دەزانم دەترسم لەوەی دەست بەرزکەمەوە. هاوڕێکانیشم هەستیان بەوە کردووە. ئەوان پیم ئەڵێن من زۆر دەترسم و خەڵکی نازانن کە بەراستی من زیرەکم! بەڵام …\n7 یاساى ئاڵتونى بۆ كۆنترۆڵكردنى توڕه‌ى\nكۆنترۆڵكردنى توڕه‌ى یه‌كێكه له‌و شتانه‌ى كه به‌شێكى زۆرى خه‌ڵكى بووه‌ته خۆزگه‌یان، چونكه له منداڵییه‌وه واڕاهاتون كاتێك توڕه‌ده‌بن ناتوانن كۆنترۆڵى خۆیان بكه‌ن و ئه‌مه‌ش چه‌ندین جار توشى كێشه‌ى كردون. هه‌ربۆیه شاره‌زایانى بوارى ده‌رونناسى ئامۆژگاریمان ده‌كه‌ن له‌ڕێگه ئه‌م ته‌كنیكه ئه‌زمونكراوانه‌وه بتوانین كۆنترۆڵى توڕه‌ى خۆمان بكه‌ین. “بیر بکەرەوە پێش ئەوەی قسە بکەیت” لە …\nلاپەڕە 3 لە 12«12345\t»\t10...Last »


انتشارات_ریباز “ماساوێ سووروە کریێ” به بازار کتاب آمد پایگاه تحلیلی خبری پاوه پرس؛ کتاب “ماساوێ سووروە کریێ" ترجمه داستان به زبان هورامی منتشر شد.\nهمایون محمدنژاد فعال فرهنگی ادبی ... “ده‌نگوو شه‌یدایی” مجموعه غزل های هورامی از فرید عباسی منتشر شد پایگاه تحلیلی خبری پاوه پرس؛ "ده‌نگوو شه‌یدایی" مجموعه غزل های فرید عباسی منتشر و روانه بازار کتاب شد.\nدیدنی های امروز ۱۵ اسفند ۱۳۹۴ عناوین روزنامه های امروز چهارشنبه ۹۲/۰۸/۲۹ ۲۹ آبان ۱۳۹۲ یاداشت و مقالات


مۆبایلی Essential بە فەرمی وەستێندرا، و لەوانەیە نەوەیەکی تر لە ڕێگا بێت – کەی ئای تی ئێن\nمۆبایل و تابلێت 29, كانونی یه‌كه‌م 2018\nبە گوێرەی هەواڵێکی پێگەی درۆید لایف ئەمڕۆ مۆبایلی ئیسێنشەڵ لەسەر ئەمەزۆن تەواوی یەکەکانی فرۆشراوە، و ئەوەی بڵاوکردەوە کە ئەمە کۆتایی ئەم نەوەیەیی مۆبایلی ئیسێنشەڵ PH-1 بێت. ئەمەش دوای ئەوە دێت کە کۆگای کۆمپانیا خۆی و هەروەها بێستباییش چیتر ئەو مۆبایلە لێی بەردەست نییە. بۆ زانیاری زیاتر پێگەی ئەندرۆید پۆلیس پەیوەندیان بە کۆمپانیای ئیسێنشەڵەوە کردووە و وەڵامیان داونەتەوە کە هیچ یەکەیەکی تر ناخەنە بازاڕەوە، و لە ئێستادا کار لەسەر نەوەی نوێی مۆبایلەکە دەکەن.\nتەواوی وتەکەی وتەبێژی ئیسێنشەڵ لە خوارەوە دەخەینەڕوو:\nئێمە تەواوی یەکەکانی مۆبایلی ئیسێنشەڵمان لەسەر essential.com تەواوبووە و هیچ یەکەیەکی تر زیاد ناکەین. ئێمە بە سەختی کار لەسەر بەرهەمی مۆبایلی داهاتوومان دەکەین و بەردەوام دەبین لە فرۆشتنی پێوەکراوە Accessories و هەروەها نوێکاری سیستەم و پێشکەشکردنی هاوکاری بە بەشداربووانی ئێستامان.\nبێگومان ئەمە لەسەر هەژمارە فەرمییەکانی ئەو کۆمپانیایە لەسەر کۆگاکانی وەکو ئەمەزۆن و هی خۆیان و هەروەها بێستبای کۆتایی هاتووە، ئەگەر تۆ هێشتا بە پەرۆشیت بۆ ئەم مۆبایلە دەتوانیت لەناو ئەمەزۆن لە فرۆشیارەکانی تر بیکڕیت.\nگومانم وایە لە کوردستان هیچ کەسێک ئەم مۆبایلەی نەبێت، و ئەگەریش هەبێت تاک و تەلار بیدۆزیتەوە. بەڵام ئێمە وەکو پێگەیەکی تەکنەلۆژی بە گرنگەوە لەو بابەتە دەڕوانین چونکە بەرهەمی دەستی ئاندی ڕۆبنی دامەزرێنەری پێشووی ئەندرۆیدە، و نەک تەنها لە کەی ئای تی ئێن بەڵکو لەسەر تەواوی پێگە ئەلیکترۆنییەکان لە ساتی بەردەستبوونیەوە تا ئەمڕۆ بابەت و ڕووماڵی لەبارەوە کراوە.\nئیتر بە هەمان شێوە لە ئەگەری بوونی نەوەیەکی تری ئەم مۆبایلە، ئێمە هەواڵ و بابەتمان لە بارەوە دەبێت و بۆ ئێوەی دەگوازینەوە.\nتاگەکان Essential EssentialPhone


دەرمانی مەلاریا ئەتوانێ کۆڤید-19ـەش چارەسەر بکات\n20/3/2020 12:54 PM\nتوێژەرانی فەڕەنسی گەیشتوونەتە ئەو ئامانجە کە دەرمانی مەلاریا واتە "پلاکۆنیل" کاریگەری ئەرێنی لەسەر تووشبووانی ڤایرۆسی کۆرۆنا بووە. ئەم دەرمانە کە ناوە زانستییەکەی "هیدرۆکسی کلۆرۆکین"ـە، بە مەبەستی بەهێزکردنی سیستەمی بەرگریی جەستە ئەدریت بە تووشبووانی مەلاریا.\nهیدرۆکسی کلۆرۆکین کە بە ناوی "پلاکۆنیل/ Plaquenil"ـەوە ئەفرۆشرێت، لەناوەندێکی پزیشکی لەشاری "مارسەی" فەڕەنسا تاقیکاری لەسەر کرا و ئەنجامی زۆر ئەرێنی هەبووە.ئەم دەرمانه هەرورها لە ووهانی چینیش تاقی کراوەتەوە و توێژەران ئەڵێن ئەم دەرمانه ئەتوانێ ڤایرۆسی کۆرۆنا لەناو ببات.\nتوێژەران پێشتر لەتاقیگەکان بەو ئاکامە گەیشتن کە دەرمانی مەلاریا ئەتوانێ ڤایرۆسی کۆرۆنا بەتەواوی لەناو ببات. بۆ تاقیکردنەوەی "پلاکۆنیل" لەسەر مرۆڤ، توێژەرانی فەڕەنسی کەڵکیان لە 36 کەسی خۆبەش وەرگرت کە 16 کەسیان نەخۆش بوون و 20 کەسیشیان بەتەواوەتی چارەسەریان وەرگرتبوو و چاک ببوونەوە. ئەم گرووپە هەموو رۆژێک 600 میلی گرام "پلاکۆنیل" ئەڕۆیشتە ناو جەستەیان.\nبەپێی راپۆرتی توێژەران، لەڕۆژی سێهەمدا، ئەنجامی پشکنینی ڤایرۆسی کۆرۆنا لەناو 50٪ـی نەخۆشەکاندا نیگەتیڤ دەرچوو و ئەو رادەیە لەدوای رۆژی شەشەم، گەیشتە 70٪. ئەو 16 نەخۆشەی لەو تاقیکارییەدا بەشداریان کردبوو، ماوەیەکی زۆرتریان پێویست بوو بۆ ئەوەی چارەسەر ببن. هەڵبەت ئەم توێژەرانه شێوازی چارەسەرکردنەکەیان شرۆڤە نەکردووە. بەپێی ئەم توێژینەوەیە ئەتوانین بڵێین دەرمانی مەلاریا تا رادەیەکی زۆر ئەم هیوایەمان پێ ئەبەخشێت کە ئەتوانێ کۆرۆناش چارەسەر بکات. رێکخراوەی WHO ئەڵێ ئەم دەرمانه ئەبێ زیاتر تاوتوێ بکرێت.


سیده‌كان.. 11 هاووڵاتی به‌هۆی به‌فره‌وه دیار نه‌ماون\n:: AM:10:05:09/02/2020 \nسێ ڕۆژه 11 هاووڵاتی ڕوویان له ناوچه شاخاوی و سنوورییه‌كانی ده‌ڤه‌ری برادۆست كردووه، به‌ڵام تا ئێسته نه‌گه‌ڕاونه‌ته‌وه و گومان ده‌كرێ له به‌فردا چه‌قیبووبن.\nسه‌عات یه‌كی دوای نیوه‌ڕۆی ڕۆژی هه‌ینی، شه‌ش كه‌س له شاره‌دێی سیده‌كانی سه‌ر به شارۆكه‌ی سۆران، ڕوویان له ناوچه شاخاوی و سنوورییه‌كانی سۆی باپیر و سنین و ده‌وروبه‌ری ده‌ڤه‌ره‌كه كردبوو، به‌ڵام تا ئێسته نه‌گه‌ڕاونه‌ته‌وه و چه‌ند سه‌رچاوه‌یه‌ك گومان بۆ ئه‌وه ده‌كه‌ن، به‌هۆی به‌فره‌وه گیریان خواردبێ، ده‌شڵێن ئه‌و ناوچه‌یه به‌هۆی شه‌ڕی په‌كه‌كه و توركیاوه وه‌ك ناوچه‌ی نائارام هه‌ژمار كراوه.\nكاروان میراوده‌لی به‌ڕێوه‌به‌ری به‌شی هونه‌ری له به‌ڕێوه‌به‌رایه‌تی به‌رگری شارستانی سۆران به " وشه "ی ڕاگه‌یاند، "دوای ئه‌وه‌ی شه‌ش هاووڵاتیی سیده‌كان كه به مه‌به‌ستی ڕاوكردن روویان له ناوچه شاخاوییه‌كانی ناوچه‌كه كردووه و نه‌گه‌ڕاونه‌ته‌وه، پێنج كه‌سیش له كه‌سوكاریان بۆ سۆراغی ئه‌و شه‌ش كه‌سه چوونه هه‌مان شوێن، كه‌چی ئه‌وانیش نه‌گه‌ڕاونه‌ته‌وه.\nشەشیان لای پەکەکەن و پێنجیان تا ئێستە بێ سەروشوێنن\nله دوای نیوه‌ڕۆی دوێنێوه تیمێكی به‌رگری شارستانی به سه‌رپه‌رشتی ئه‌فسه‌ری بنكه‌ی سیده‌كان ڕه‌وانه‌ی شوێنه‌كه كراون، به‌ڵام به‌هۆی خراپیی كه‌شوهه‌وای ناوچه‌كه‌وه، تا ئێسته نه‌توانراوه هاووڵاتییه‌كان بگه‌ڕێننه‌وه.\nهه‌ر دوێنێ چاره‌نووسی شه‌ش كه‌سه‌كه ئاشكرا بوو، چه‌كدارانی په‌كه‌كه له‌سه‌ر سنووری سیده‌كان ئه‌و شه‌ش كه‌سه‌یان ڕزگار كردووه و به سه‌لامه‌تی لای خۆیان هێشتوویاننه‌وه، به‌ڵام تا ئێسته له‌به‌ر خراپیی كه‌شوهه‌وا نه‌گه‌ڕاونه‌ته‌وه، ئه‌و پێنج كه‌سه‌ش كه بۆ سۆراغیان چووبوون، تا ئێسته هیچ هه‌واڵیان نییه و نازانرێ له ژیاندا ماون یان نا.\nهاووڵاتییه‌كان سه‌رجه‌میان دانیشتووی سه‌نته‌ری سیده‌كانن، بۆ ڕاوكردن و به‌سه‌ربردنی كات له ناو به‌فر ڕوویان له چیا به‌رزه‌كانی ده‌ڤه‌ره‌كه كردبوو، هه‌موویان خێزاندارن و ته‌مه‌نیان له نێوان 25 بۆ 40 ساڵانه و له ڕۆژی هه‌ینییه‌وه تا ئێسته نه‌گه‌ڕاونه‌ته ماڵه‌وه.\n46 كەس لە زیندانەكانی سلێمانی بێ كەفالەت ئازاد كراون\nلە کەرکووك كچێك به ڕووداوێكى نادیار گیانى له ده‌ست دا


ئەمنستی ئینتەرناشناڵ: دەستبەجێ سزادراوانی بادینان ئازاد بكرێن - تۆڕی میدیایی خەڵک\nئەمنستی ئینتەرناشناڵ: دەستبەجێ سزادراوانی بادینان ئازاد بكرێن\nڕێكخراوی لێبوردنی نێودەوڵەتی (ئەمنستی ئینتەرناشناڵ) داوای دەستبەجێ ئازادكردنی ئەو 5 ڕۆژنامەنووس و چالاكوانەی بادینان دەكات لەلایەن دادگایەكی هەولێرەوە سزای شەش ساڵ زیندانیكردنیان بەسەردا سەپێنرا و دواتریش دادگای تەمیز بە سێ دەنگ بەرامبەر بە دوو دەنگ سزاكەی پەسەند كرد.\nئەمڕۆ 10ی 5ی 2021 ڕێكخراوی لێبووردنی نێودەوڵەتی “amnesty international” لە ڕاگەیەنراوێكدا كە ئاڕاستەی دیندار زێباری ڕێكخەری راسپاردە نێودەوڵەتییەكان لە حكومەتی هەرێمی كوردستان كردووە، ڕایگەیاند: لە 28ی نیساندا دادگای پێداچوونەوە سزای شەش ساڵ زیندانیكردنی بەسەر ڕۆژنامەنووسان و چالاكوانانی بادینان (شێروان شێروانی، گوهدار زێباری، هەریوان عیسا، ئەیاز ئەكرەم و شڤان سەعید) دا پەسەند كرد.\nڕێكخراوەكە دەشڵێت: دادگای پێداچوونەوەی هەرێم داواكاری تۆمەتبارانی سەبارەت بەوەی ئەشكەنجە دراون و بە خراپی مامەڵەیان لەگەڵ كراوە ڕەتكردەوە و پشتیوانی بۆ ئەو تۆمەتانەی ڕووبەڕوویان كرابووەوە وەك “وەرگرتنی پارە لە كونسوڵخانەكانی ئەمریكا و ئەڵمانیا و ناردنی زانیاری هەستیار بۆ لایەنی دەرەكی و هاریكاریكردنی پارتی كرێكارانی كوردستان” دەربڕی.\nئەمنستی ئینتەرناشناڵ ئاماژە بەوەشدەدات: لە 16ی شوباتدا دادگای تاوانەكانی هەولێر لە دادگاییەكی زاڵمانەدا كە باس لە ئەشكەنجەدان و خراپی مامەڵەكردن دەكرێت، سزای شەش ساڵی بەسەر ئەو پێنج ڕۆژنامەنووس و چالاكوانەدا سەپاند.\nئەوەشی خستەڕوو: لەدوای ئەوەی دادگا سزای شەش ساڵ زیندانی بەسەردا سەپاندن، ئەو ڕۆژنامەنووس و چالاكوانانە وەك ناڕەزاییەك بەرامبەر خراپی شوێنی زیندانیكردنیان دەستیان بە مانگرتن كرد.\nڕێكخراوی لێبوردنی نێودەوڵەتی ئەوەشی خستووەتەڕوو: بەگوێرەی زانیارییەكانمان ئەو پێنج ڕۆژنامەنووس و چالاكوانە لەژووری قەرەباڵغدا زیندانیكراون كە شوێنی خەوتن، تەنانەت وەستان و جوڵەشی تێدا نییە.\nڕاشیگەیاندووە: ئەو پێنج ڕۆژنامەنووس و چالاكوانە پێشتر بەزۆر ڕفێنرابوون و تیایاندایە زیاتر لە سێ مانگ ڕفێنراوە.\nڕێكخراوی لێبووردنی نێودەوڵەتی، داوا لە حكومەتی هەرێمی كوردستانیش دەكات دەستبەجێ و بەبێ مەرج هەریەك لە (شێروان شێروانی، گوهدار زێباری، هەریوان عیسا، ئەیاز ئەكرەم و شڤان سەعید) ئازاد بكات و بەپەلە هەنگاوی پێویست بگرێتەبەر بۆ هەڵوەشاندنەوەی ئەو بڕیارە زاڵمانەی دژیان دراوە و لێكۆڵینەوەیەكی خێرا و بێلایەنیش سەبارەت بەدەنگۆی ئەشكەنجەدانیان و خراپی مامەڵەكردنیان بكرێت تا تاوانباران سزا بدرێن و دادوەری بۆ ئەو پێنج چالاكوان و ڕۆژنامەنووسە بگەڕێتەوە.\nڕێكخراوەكە داواكاریشە تا ئەو كاتەی ئازاد دەكرێن، ئەو سزادراوانەی بادینان چاودێری تەندروستی و سەلامەتییان بۆ دابین بكرێت و ڕێگا بدرێت بەبێ كۆت و بەند چاویان بە پارێزەران و خانەوادەكانیان بكەوێت.\nهێرشێكی تیرۆرستی لە ئەفغانستان 36 قوربانی لێكەوتەوە\nڕێكخراوی لێبوردنی نێودەوڵەتی\nئامارێكی نوێی تووشبوون و مردن بە كۆرۆنا بڵاوكرایەوە\nخەڵك- ھەرێمی كوردستان ئامارێكی نوێی ڤایرۆسی كۆرۆنای بڵاودەكاتەوە و ڕایدەگەیەنێت، لەماوەی ٢٤ كاتژمێری رابردوودا، دوو هەزار و ٣٦٢ كەس تووشی ڤایرۆسی…\nپۆلیسی هەولێر: بكوژی ژنێك دەستگیركرا\nخەڵك بەڕێوەبەرایەتی پۆلیسی پارێزگای هەولێر ڕایدەگەیەنێت: بكوژی ژنەكەی ئەمڕۆی كۆمەڵگای مەلائۆمەر لە دواین خاڵی پشكنینی نێوان توركیا و هەرێمی…\n15 شوبات 2021 8.45 pm\nخەڵك- پەرلەمانتارێكی دەوڵەتی یاسا ڕایدەگەیەنێت، “بەبێ ڕادەستكردنی نەوت و داهاتی خاڵە سنورییەكان و فڕۆكەخانەكان،…


کوژرانی کۆڵبەرێکی خەڵکی مەریوان - كۆمه‌ڵه‌ی مافی مرۆڤی کوردستان\nکوژرانی کۆڵبەرێکی خەڵکی مەریوان\n03.12.2019 03.12.2019 Kurdistan Human Rights Association\nلە ڕۆژانی ڕابردوو کۆڵبەرێک بەناوی ” مەهدی یووسفی” تەمەن ۳۸ ساڵ و خەڵکی گوندی ساوجی سەر بە خاومیراوای شاری مەریوان بە هۆی تەقەی ڕاستەوخۆی هێزە چەکدرەکانی کۆماری ئیسلامی ئێران کوژرا.\nبەگوێرەی هەواڵەکە ناوبراو خێزاندار و خاوەنی منداڵیشە و هەنووکە تەرمەکەی لە نەخۆشخانەی بووعەلی لە مەریوان.\nبە پێی داتاکانی ناوەندی ئاماری کۆمەڵەی مافی مرۆڤی کوردستان لە سەرەتای ساڵی نوێی زاینییەوە تا ئێستە ۱۲۶ کۆڵبەر بریندار و بەم ڕووداوەوە ۶۳ کۆڵبەر بە هۆی تەقەی ڕاستەوخۆی هێزە چەکدارەکانی حکوومەتی داپڵۆسێنەری ئێران گیانیان بەخت کردووە.\n← راپۆرتی پێشێلكاری مافی مرۆڤ له مانگی نۆڤەمبەری ٢٠١٩\nشنۆ/ دەسبەسەری هەواڵنێر و چالاکێکی ژینگە →